2.9 การจัดการ

(1) โครงสร้างการจัดการ

-   โครงสร้างกรรมการบริษัท

บริษัทฯ มี คณะกรรมการ 3 ชุด คือ

1.  คณะกรรมการบริษัท

2.  คณะกรรมการบริหาร

3.  คณะกรรมการตรวจสอบ

คณะกรรมการบริษัท 

รายนามคณะกรรมการบริษัท จำนวน 10 ท่าน และเลขสนุการบริษัท มีดังต่อไปนี้ :

+-----------------------------+----------------------------------------+
| 1.  พลเรือเอก ดร. อำนาจ      | ประธานกรรมการบริษัท, กรรมการตรวจสอบ และ  |
|     จันทนมัฎฐะ                | กรรมการอิสระ                            |
+-----------------------------+----------------------------------------+
| 2.  นายคาลิด มอยนูดดิน ฮาชิม    | กรรมการผู้มีอำนาจลงนาม, กรรมการผู้จัดการ และ |
|                             | กรรมการบริหาร                           |
+-----------------------------+----------------------------------------+
| 3.  นายคูชรู คาลี วาเดีย        | กรรมการผู้มีอำนาจลงนาม, กรรมการบริหาร      |
|                             | (การเงิน)                               |
+-----------------------------+----------------------------------------+
| 4.  นายมูนีร มอยนูดดิน ฮาชิม     | กรรมการผู้มีอำนาจลงนาม, กรรมการบริหาร      |
|                             | (การพาณิชย์)                             |
+-----------------------------+----------------------------------------+
| 5.  พลตำรวจโท เกียรติศักดิ์      | ประธานคณะกรรมการตรวจสอบ และ            |
|     ประภาวัต                 | กรรมการอิสระ                            |
+-----------------------------+----------------------------------------+
| 6.  นายสุพัฒน์ ศิวะอำไพ         | กรรมการ และกรรมการตรวจสอบ              |
+-----------------------------+----------------------------------------+
| 7.  นายไจปาล มันสุขานี         | กรรมการ (กรรมการทำงานเต็มเวลา)          |
|                             |                                        |
|                             | ทำงานในแ                               |
|                             | ผนการจัดการด้านเทคนิคและแผนกประกันความเสี่ยง |
+-----------------------------+----------------------------------------+
| 8.  นายชีระ ภาณุพงศ์           | กรรมการอิสระ                            |
+-----------------------------+----------------------------------------+
| 9.  นายธีระ วิภูชนิน            | กรรมการอิสระ                            |
+-----------------------------+----------------------------------------+
| 10. นางสาว นิชิต้า ชาห์         | กรรมการ                                |
+-----------------------------+----------------------------------------+
| นางสาวสมปรารถนา เทพนภาเพลิน  | เลขานุการบริษัท และ                       |
|                             | เลขานุการคณะกรรมการตรวจสอบ              |
+-----------------------------+----------------------------------------+

หมายเหตุ : ประวัติของกรรมการบริษัทปรากฏตาม เอกสารแนบท้าย 1

ประวัติการกระทำผิดของกรรมการบริษัท

- ไม่มี -

อำนาจ หน้าที่ และความรับผิดชอบของคณะกรรมการบริษัท สรุปไว้ดังนี้

1.  คณะกรรมการเป็นผู้รับผิดชอบจัดการกิจการทั้งหลายของบริษัทฯ
    โดยมีอำนาจหน้าที่ดำเนินการภายในขอบเขตของกฎหมาย วัตถุประสงค์และข้อบังคับของบริษัทฯ
    และตามมติของที่ประชุมใหญ่ผู้ถือหุ้น รวมทั้งมีอำนาจกระทำการใดๆ
    ตามที่ระบุไว้ในหนังสือบริคณห์สนธิ หรือที่เกี่ยวข้องกับการดังกล่าว

คณะกรรมการ มีหน้าที่กระทำการใดๆ เพื่อรักษาผลประโยชน์ของบริษัทฯ 

คณะกรรมการ หรือที่ประชุมผู้ถือหุ้นอาจมีมติ มอบอำนาจให้คณะกรรมการบริหาร หรือบุคคลอื่นทำหน้าที่แทนในเรื่องที่เกี่ยวกับการดำเนินธุรกิจของบริษัทฯและสามารถกำหนดรายชื่อกรรมการบริษัทผู้มีอำนาจลงลายมือชื่อผูกพันบริษัทฯ ได้ ซึ่งปัจจุบันกรรมการผู้มีอำนาจลงลายมือชื่อผูกพันบริษัทฯ ได้แก่ 

1)  นายคาลิด มอยนูดดิน ฮาชิม

2)  นายมูนีร มอยนูดดิน ฮาชิม

3)  นายคูชรู คาลี วาเดีย

  โดยกรรมการบริษัทสองในสามท่านลงลายมือชื่อร่วมกันและประทับตราสำคัญของบริษัทฯ

ภายใต้ข้อบังคับกฎหมายบริษัทมหาชนจำกัด กรรมการมีอำนาจที่จะขาย หรือจำนองอสังหาริมทรัพย์ใดๆ ของบริษัทฯ หรือให้เช่าอสังหาริมทรัพย์ใดๆของบริษัทฯ กว่าสามปีขึ้นไป หรือให้หรือประนีประนอมยอมความหรือยื่นฟ้องต่อศาล หรือมอบข้อพิพาทใดๆ ให้อนุญาโตตุลาการพิจารณา 

2. คณะกรรมการบริหาร

คณะกรรมการบริษัทได้แต่งตั้งกรรมการบริหาร ดังมีรายชื่อต่อไปนี้

1)  นายคาลิด มอยนูดดิน ฮาชิม

2)  นายมูนีร มอยนูดดิน ฮาชิม

3)  นายคูชรู คาลี วาเดีย

อำนาจ หน้าที่ และความรับผิดชอบของกรรมการบริหาร สรุปไว้ดังนี้

1.  คณะกรรมการบริหารมีหน้าที่บริหารกิจการของบริษัทฯ ภายใต้มติ
    และระเบียบข้อบังคับของคณะกรรมการบริษัท

2.  คณะกรรมการบริหารมีอำนาจทำความตกลงหรือทำสัญญาผูกพันบริษัทฯ
    โดยข้อตกลงหรือสัญญานั้นจะต้องอยู่ในขอบอำนาจหน้าที่ ที่คณะกรรมการบริษัทได้ให้ไว้
    และจะต้องให้มีกรรมการบริหารสองคนลงนามและประทับตราสำคัญของบริษัทฯ

3.  คณะกรรมการบริหารมีอำนาจกระทำการใดๆเพื่อผลประโยชน์ของบริษัทฯ และบริษัทย่อย

3. คณะกรรมการตรวจสอบ

กรรมการบริษัท ได้แต่งตั้งคณะกรรมการตรวจสอบ เมื่อวันที่ 24 สิงหาคม 2541
มีวาระการดำรงตำแหน่งท่านละ 2 ปี ปัจจุบันคณะกรรมการตรวจสอบ และเลขานุการ มีรายชื่อดังนี้

1)  พลตำรวจโท เกียรติศักดิ์ ประภาวัต ประธานกรรมการตรวจสอบ

2)  พลเรือเอก ดร. อำนาจ จันทนมัฏฐะ กรรมการตรวจสอบ

3)  นายสุพัฒน์ ศิวะศรีอำไพ กรรมการตรวจสอบ

นางสาวสมปรารถนา เทพนภาเพลิน เลขานุการคณะกรรมการตรวจสอบ

คณะกรรมการตรวจสอบมีหน้าที่สอบทานและรายงานต่อกรรมการบริษัทในเรื่องดังต่อไปนี้

1.  สอบทานให้บริษัทฯ มีการรายงานทางการเงินอย่างเพียงพอและถูกต้อง

2.  สอบทานให้บริษัทฯ มีระบบการควบคุมภายใน และการตรวจสอบภายในที่มีประสิทธิภาพ

3.  สอบทานให้บริษัทฯ ปฏิบัติตามกฏหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ รวมทั้งกฏหมายอื่นๆ ที่เกี่ยวข้อง

4.  พิจารณา คัดเลือก เสนอแต่งตั้งและเสนอค่าตอบแทนแก่ผู้สอบบัญชีของบริษัท ฯ

5.  พิจารณาการเปิดเผยสารสนเทศของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ ให้มีความถูกต้องและครบถ้วน

6.  รายงานการกำกับดูแลกิจการของคณะกรรมการตรวจสอบโดยเปิยเผยไว้ในรายงานประจำปีของบริษัทฯ

7.  ปฏิบัติการอื่นๆตามที่คณะกรรมการของบริษัทฯ มอบหมาย
    และด้วยความเห็นชอบจากคณะกรรมการตรวจสอบ

ผู้บริหารบริษัทฯ

บริษัทฯ มีผู้บริหารจำนวน 8 ท่าน ดังนี้

+----+-----------------------+-----------------------------------------+
|    | รายชื่อ                 | ตำแหน่ง                                  |
+----+-----------------------+-----------------------------------------+
| 1. | นายคาลิด มอยนูดดิน ฮาชิม  | กรรมการผู้จัดการ                           |
|    |                       |                                         |
+----+-----------------------+-----------------------------------------+
| 2. | นายมูนีร มอยนูดดิน ฮาชิม   | กรรมการ (การพาณิชย์)                      |
|    |                       |                                         |
+----+-----------------------+-----------------------------------------+
| 3. | นายคูชรู คาลี วาเดีย      | กรรมการ (การเงิน)                        |
|    |                       |                                         |
+----+-----------------------+-----------------------------------------+
| 4. | นายไจปาล มันสุขานี       | กรรมการ (เทคนิค) บริษัท เกรท เซอร์เคิล ชิปปิ้ง  |
|    |                       | เอเยนซี่ จำกัด (บริษัทย่อยของบริษัทฯ)           |
+----+-----------------------+-----------------------------------------+
| 5. | นายชีลาล โกปินาธาน      | ผู้อำนวยการ (การพาณิชย์)                    |
|    |                       |                                         |
+----+-----------------------+-----------------------------------------+
| 6. | นายโคคา เวนคาตารามานา | ผู้อำนวยการ (บริการกองเรือ)                 |
|    | สุดาการ์                |                                         |
+----+-----------------------+-----------------------------------------+
| 7. | นายนีลากันตัน วาสุเดวัน    | ผู้ช่วยผู้อำนวยการ (การจัดการด้านความเสี่ยงภัย)   |
|    |                       |                                         |
+----+-----------------------+-----------------------------------------+
| 8. | นายสตีเฟน โกลา         | ผู้ช่วยผู้อำนวยการ                           |
|    |                       | (บริหารความปลอดภัยระหว่างประเทศ) (ISM)     |
+----+-----------------------+-----------------------------------------+

หมายเหตุ: ประวัติผู้บริหารปรากฏตามเอกสารแนบท้าย 1

ประวัติการกระทำผิดของผู้บริหาร

- ไม่มี -

(2) การสรรหากรรมการและผู้บริหาร

การแต่งตั้งกรรมการ และผู้บริหาร

บริษัทฯกำหนดให้การแต่งตั้งกรรมการกระทำโดยที่ประชุมผู้ถือหุ้นโดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นหนึ่งหุ้นมีหนึ่งคะแนนเสียง

2.  โดยที่ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดเลือกตั้งบุคคลคนเดียว
    หรือหลายคนเป็นกรรมการ

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

คณะกรรมการมีอำนาจในการแต่งตั้งกรรมการบริหารจากกรรมการของบริษัทฯโดยมีจำนวนไม่น้อยกว่าสามคนเพื่อบริหารกิจการของบริษัทฯ

(3) ค่าตอบแทนผู้บริหาร

โปรดดูรายละเอียดภายใต้หัวข้อ “รายงานการปฎิบัติตามหลักการกำกับดูแลกิจการที่ดี 15 ข้อ ข้อที่10 เรื่อง ค่าตอบแทนกรรมการและผู้บริหาร” ด้านล่างนี้

(4) บุคลากร

-   บริษัทฯ มีพนักงานประจำสำนักงานและลูกเรือ รวมจำนวนทั้งสิ้น 1,435 คน ซึ่งมีดังนี้

  ----------------------------------------------- ----------- -----------
  รายละเอียด                                       2547        2546

  จำนวนพนักงาน ประจำสำนักงานและลูกเรือ ณ วันสิ้นปี        1,435       886

  ค่าใช้จ่ายสำหรับปี (พันบาท)                           1,095,038   766,545
  ----------------------------------------------- ----------- -----------

-   ผลประโยชน์พนักงาน

บริษัทฯ บริษัทย่อย
และพนักงานได้ร่วมกันจดทะเบียนจัดตั้งกองทุนสำรองเลี้ยงชีพตามพระราชบัญญัติกองทุนสำรองเลี้ยงชีพ
พ.ศ. 2530 ซึ่งประกอบด้วยเงินที่พนักงานจ่ายสะสมเป็นรายเดือนในอัตราร้อยละ 5 ของเงินเดือน
และเงินที่บริษัทฯและบริษัทย่อยจ่ายสมทบให้ในอัตราเดียวกัน
กองทุนสำรองเลี้ยงชีพนี้บริหารโดยธนาคารกรุงเทพ จำกัด (มหาชน)
และจะจ่ายให้แก่พนักงานในกรณีที่ออกจากงานตามระเบียบของกองทุนฯ ในปี 2547
บริษัทฯและบริษัทย่อยได้จ่ายเงินสมทบเข้ากองทุนฯเป็นจำนวนเงิน 1.1 ล้านบาท

-   บริษัทฯ มีนโยบายในการพัฒนาพนักงานดังนี้

1.  ให้พนักงานเข้าร่วมการอบรม สัมมนา การประชุมเพื่อเพิ่มพูนความรู้ความสามารถ

2.  ให้ทุนการศึกษาแก่นักเรียนดีเด่นของศูนย์ฝึกพาณิชย์นาวีและให้โอกาสนักเรียนเข้าร่วมฝึกงานกับบริษัทฯ
    รวมทั้งการรับเข้าเป็นพนักงานของบริษัทฯเมื่อจบการศึกษา

3.  ให้ทุนสำหรับลูกเรือในการศึกษาเพิ่มเติมทางด้านการจัดการเดินเรือ

4.  สนับสนุนให้พนักงานเข้าเป็นสมาชิกสมาคมวิชาชีพต่างๆ

โปรดดูรายละเอียดเพิ่มเติมเกี่ยวกับพนักงานและลูกเรือได้ในหัวข้อ
“รายงานการปฎิบัติตามหลักการกำกับดูแลกิจการที่ดี 15 ข้อที่ 3 สิทธิของผู้มีส่วนได้เสีย”

(5) การดูแลเรื่องการใช้ข้อมูลภายใน

โปรดดูรายละเอียดภายใต้หัวข้อ “รายงานการปฎิบัติตามหลักการกำกับดูแลกิจการที่ดี 15 ข้อ ข้อที่6.2” ด้านล่างนี้

6.  การกำกับดูแลกิจการ

รายงานการปฎิบัติตามหลักการกำกับดูแลกิจการที่ดี 15 ข้อ

คำจำกัดความ

การกำกับดูแลกิจการ หรือ Corporate Governance หมายถึง
ระบบที่จัดให้มีโครงสร้างและกระบวนการของความสัมพันธ์ระหว่าง คณะกรรมการ ฝ่ายจัดการ
และผู้ถือหุ้น เพื่อสร้างความสามารถในการแข่งขัน
นำไปสู่การเติบโตและเพิ่มคุณค่าให้กับผู้ถือหุ้นในระยะยาวโดยคำนึงถึงผู้มีส่วนได้เสียอื่นประกอบ

คำจำกัดความดังกล่าวในข้างต้นเป็นไปตามข้อเสนอแนะของสำนักงานคณะกรรมการกำกับหลักทรัพย์และตลาดหลักทรัพย์
และบริษัทฯมีความพยายามอย่างยิ่งที่จะผลักดันให้การกำกับดูแลกิจการดังกล่าวเกิดขึ้นอย่างสมบูรณ์ภายในองค์กร

1.  นโยบายเกี่ยวกับการกำกับดูแลกิจการ

คณะกรรมการตระหนักถึงความสำคัญและจำเป็นของการกำกับดูแลกิจการต่อการดำเนินธุรกิจให้มีการเจริญเติบโตและเพิ่มมูลค่าให้แก่ผู้ถือหุ้นในระยะยาว
จึงได้พิจารณากำหนดนโยบายเกี่ยวกับการกำกับดูแลกิจการขึ้น
โดยคณะกรรมการบริษัทมีความมุ่งมั่นและตั้งใจที่จะปฏิบัติตามหลักการดังกล่าว
ด้วยการกำหนดนโยบายและทิศทางการดำเนินงานของบริษัทฯ
การให้ความสำคัญต่อความเพียงพอของระบบการควบคุมและการตรวจสอบภายใน
การกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น
ภายใต้กรอบข้อกำหนดของกฎหมายด้วยความโปร่งใสและจริยธรรมทางธุรกิจที่ดี
และได้จัดทำคู่มือนโยบายการกำกับดูแลกิจการขึ้นอย่างเป็นลายลักษณ์อักษร
และประกาศให้พนักงานในทุกระดับชั้นได้รับทราบอย่างพร้อมเพรียงกัน
ทั้งนี้เพื่อให้ผู้ที่เกี่ยวข้องทุกฝ่ายของบริษัทฯได้มีความตระหนักและให้ความสำคัญด้านการกำกับดูแลกิจการที่ดี
รวมทั้งการเตรียมการเพื่อจะเปิดเผยนโยบายดังกล่าวไว้ในเวบไซด์ของบริษัทฯ
เพื่อให้บุคคลภายนอกได้รับทราบ

2.  สิทธิของผู้ถือหุ้น

บริษัทฯมีความรับผิดชอบต่อผู้ถือหุ้นในเรื่องที่เกี่ยวกับการเปิดเผยสารสนเทศ วิธีการปฏิบัติทางบัญชี
การใช้สารสนเทศภายใน ความขัดแย้งทางผลประโยชน์ โดยผู้บริหารจะต้องมีความซื่อสัตย์สุจริต
ตลอดจนตัดสินใจดำเนินการใดๆด้วยความสุจริตใจ และเป็นธรรมต่อผู้ถือหุ้นทั้งรายใหญ่และรายย่อย
และเพื่อผลประโยชน์โดยรวม ซึ่งผู้ถือหุ้นของบริษัทฯมีสิทธิที่จะดำเนินการในเรื่องต่างๆดังต่อไปนี้

2.1 พิจารณาแต่งตั้งกรรมการบริษัทเป็นรายบุคคล

บริษัทฯได้ปรับปรุงเอกสารประกอบการพิจารณาแต่งตั้งกรรมการบริษัทเป็นรายบุคคล
รวมทั้งเพิ่มเติมข้อมูลของกรรมการบริษัทแต่ละท่านในรายงานประจำปี
และเสนอต่อผู้ถือหุ้นของบริษัทฯเพื่อพิจารณาแต่งตั้งในการประชุมผู้ถือหุ้นสามัญประจำปี 2548
ซึ่งการเพิ่มเติมข้อมูลดังกล่าวข้างต้นมีวัตถุประสงค์เพื่อให้ผู้ถือหุ้นของบริษัทฯได้รับข้อมูลที่ถูกต้อง
ครบถ้วน และเพียงพอต่อการพิจารณาแต่งตั้งกรรมการบริษัท
ซึ่งข้อมูลดังกล่าวมีรายละเอียดดังต่อไปนี้

-   ประวัติเบื้องต้น ได้แก่ ชื่อ ตำแหน่ง อายุ ประวัติการศึกษา การฝึกอบรม อาชีพ
    การเป็นกรรมการในบริษัทอื่น ประสบการณ์อื่นๆ และข้อพิพาททางกฎหมาย (ถ้ามี)

-   การดำรงตำแหน่งในธุรกิจที่เกี่ยวเนื่องกับธุรกิจของบริษัทฯ

-   วิธีสรรหา (กรณีพ้นจากตำแหน่งตามวาระการดำรงตำแหน่ง)

-   ผลการปฏิบัติงานที่ผ่านมา เช่น การเข้าร่วมประชุมของกรรมการ

    2.  พิจารณานโยบายและค่าผลตอบแทนของกรรมการบริษัท

บริษัทฯได้ปฏิบัติตามนโยบายว่าด้วยค่าตอบแทนของกรรมการบริษัทซึ่งพิจารณาอนุมัติโดยผู้ถือหุ้นของบริษัทฯในการประชุมผู้ถือหุ้นสามัญประจำปี
โดยหลักเกณฑ์/วิธีการกำหนดค่าตอบแทนของกรรมการบริษัทได้กล่าวไว้แล้วในหัวข้อเรื่องค่าตอบแทนของกรรมการและผู้บริหาร

3.  พิจารณาแต่งตั้งผู้สอบบัญชีภายนอก

บริษัทฯได้ปฏิบัติตามนโยบายว่าด้วยค่าตอบแทนของผู้สอบบัญชีภายนอกของบริษัทฯซึ่งพิจารณาอนุมัติโดยผู้ถือหุ้นของบริษัทฯในการประชุมผู้ถือหุ้นสามัญประจำปี
และได้ปรับปรุงให้ข้อมูลประกอบการแต่งตั้งผู้สอบบัญชีภายนอกของบริษัทฯมีความถูกต้อง ครบถ้วน
และเพียงพอต่อการพิจารณาอนุมัติของผู้ถือหุ้นจากเดิมระบุเพียงแค่ชื่อสำนักงานสอบบัญชี ชื่อผู้สอบบัญชี
ค่าตอบแทนของผู้สอบบัญชี เงื่อนไขอื่นๆที่สำคัญ
ซึ่งข้อมูลประกอบการแต่งตั้งผู้สอบบัญชีภายนอกที่ปรับปรุงใหม่มีสาระสำคัญดังรายละเอียดต่อไปนี้

-   ชื่อสำนักงานสอบบัญชี

-   ชื่อผู้สอบบัญชี

-   ค่าตอบแทนของผู้สอบบัญชีสำหรับปีที่ขออนุมัติ
    โดยแยกต่างหากอย่างชัดเจนระหว่างค่าสอบบัญชีกับค่าบริการอื่นๆที่ไม่เกี่ยวข้องกับการสอบบัญชี

-   ค่าตอบแทนของผู้สอบบัญชีสำหรับปีที่ผ่านมา

-   ความสัมพันธ์อื่นๆกับบริษัทฯ

-   จำนวนปีที่เป็นผู้สอบบัญชี (ในกรณีที่แต่งตั้งผู้สอบบัญชีคนเดิม)

-   การประเมินผลงานในปีที่ผ่านมา

-   เหตุผลในการเปลี่ยนแปลงผู้สอบบัญชี (ในกรณีที่มีการแต่งตั้งผู้สอบบัญชีคนใหม่)

    2.  พิจารณานโยบายจ่ายเงินปันผล

นโยบายการจ่ายเงินปันผลของบริษัทฯได้อนุมัติโดยผู้ถือหุ้นของบริษัทฯเมื่อครั้งการประชุมผู้ถือหุ้นสามัญประจำปีที่ผ่านมา
2547 บริษัทฯได้จัดทำข้อมูลประกอบการพิจารณาอนุมัตินโยบายจ่ายเงินปันผลที่ถูกต้อง
ครบถ้วนและเพียงพอต่อการพิจารณาอนุมัติของผู้ถือหุ้น ซึ่งได้รวมข้อมูลต่างๆ เช่น
ฐานะทางการเงินและผลประกอบการ
รวมทั้งแผนการดำเนินการและแผนกลยุทธ์ของบริษัทฯในอนาคต

3.  พิจารณาแผนการซื้อหุ้นคืน

บริษัทฯขออนุมัติจากผู้ถือหุ้นเมื่อครั้งการประชุมผู้ถือหุ้นสามัญประจำปี
สำหรับการดำเนินการเรื่องการซื้อหุ้นคืน
โดยผู้ถือหุ้นอนุมัติให้คณะกรรมการสามารถซื้อหุ้นคืนได้ตามกฎข้อบังคับของตลท. / กลต.

2.6 หนังสือเชิญประชุมผู้ถือหุ้น

บริษัทฯจัดทำหนังสือเชิญประชุมผู้ถือหุ้นที่มีข้อมูลที่ถูกต้อง ครบถ้วน
และเพียงพอต่อการพิจารณาของผู้ถือหุ้นซึ่งถือเป็นนโยบายปกติของบริษัทฯ
โดยหนังสือเชิญประชุมผู้ถือหุ้นที่จะส่งถึงผู้ถือหุ้นสำหรับการประชุมผู้ถือหุ้นสามัญประจำปี 2548
ได้ระบุถึงจุดประสงค์ เหตุผล และความเห็นของกรรมการบริษัทประกอบในแต่ละวาระการประชุม

2.7 บริษัทฯจัดให้ผู้ถือหุ้นได้มีโอกาสแสดงความเห็นอย่างเต็มที่
เท่าเทียมกันและเพียงพอต่อการพิจารณาในแต่ละวาระการประชุม
และสนับสนุนให้ผู้ถือหุ้นได้ซักถามในประเด็นสงสัยต่างๆที่เกี่ยวข้อง โดยผู้บริหารจะเป็นผู้ตอบคำถาม

2.8 บริษัทฯจัดทำรายงานการประชุมผู้ถือหุ้นที่ถูกต้อง ครบถ้วนและชัดเจน ซึ่งได้รวมข้อมูลต่างๆ
เช่นรายชื่อกรรมการที่เข้าร่วมประชุม การบันทึกคำถาม/คำตอบจากที่ประชุมผู้ถือหุ้น
ผลการลงคะแนนเสียง เป็นต้น
และบริษัทฯจะเพิ่มเติมคำอธิบายเกี่ยวกับวิธีการลงคะแนนเสียงและวิธีนับคะแนนเสียงลงในรายงานการประชุมสำหรับการประชุมผู้ถือหุ้นสามัญประจำปี
2548 เป็นต้นไป

2.9
บริษัทฯมีนโยบายจัดประชุมผู้ถือหุ้นเพื่อพิจารณาอนุมัติกรณีที่มีเหตุการณ์สำคัญๆที่กระทบต่อการดำเนินงานของบริษัทฯ
โดยจัดเอกสารประกอบการพิจารณาที่ถูกต้องและเพียงพอต่อการตัดสินใจของผู้ถือหุ้น เช่นเมื่อเร็วๆนี้
กรณีซื้อเรือเดินทะเลจำนวน 15 ลำ เป็นต้น
ซึ่งบริษัทฯได้แต่งตั้งที่ปรึกษาอิสระเพื่อทำหน้าที่เป็นที่ปรึกษาให้แก่ผู้ถือหุ้นโดยเฉพาะด้วย

2.10
เป็นนโยบายของบริษัทฯสำหรับการติดตามและสอบทานเงินปันผลที่ผู้ถือหุ้นของบริษัทฯยังไม่ได้รับ
และพยายามติดต่อกับผู้ถือหุ้นเพื่อให้ผู้ถือหุ้นของบริษัทฯทุกคนได้รับเงินปันผลจากบริษัทฯ
รวมทั้งการให้คำแนะนำแก่ผู้ถือหุ้นของบริษัทฯถึงวิธีการรับเงินปันผลในกรณีที่มีปัญหาต่างๆ

นอกจากนี้บริษัทฯยังได้ตระหนักและให้ความสำคัญถึงการปฏิบัติต่อผู้ถือหุ้นอย่างเท่าเทียมกัน
ทั้งในส่วนของการเรียกประชุมผู้ถือหุ้น รวมทั้งการจัดประชุมผู้ถือหุ้น
และเพื่อเป็นการปกป้องสิทธิของผู้ถือหุ้น
บริษัทฯจึงได้ปฏิบัติต่อผู้ถือหุ้นทุกรายอย่างเท่าเทียมกันดังต่อไปนี้

-   กำหนดวัน เวลา และสถานที่ในการประชุมผู้ถือหุ้น
    โดยคำนึงถึงความสะดวกในการเข้าร่วมประชุมของผู้ถือหุ้นทุกรายอย่างเท่าเทียมกัน

-   กำหนดให้ผู้ถือหุ้น 1 หุ้น มีสิทธิออกเสียงลงคะแนนได้ 1 เสียง

-   อำนวยความสะดวกสำหรับการลงคะแนนเสียงด้วยการจัดให้มีการมอบฉันทะ
    โดยจัดแบบฟอร์มการมอบฉันทะ
    พร้อมทั้งอธิบายถึงขั้นตอนวิธีการปฏิบัติเกี่ยวกับการมอบฉันทะให้ผู้ถือหุ้นทุกรายรับทราบอย่างทั่วถึงกัน
    และจัดส่งหนังสือเชิญประชุมผู้ถือหุ้นภายในระยะเวลาที่มากพอและเท่าที่บริษัทฯสามารถกระทำได้ภายใต้ข้อบังคับต่างๆที่เกี่ยวข้องคือก่อนวันประชุมผู้ถือหุ้นอย่างน้อย
    14 วัน

-   กำหนดให้มีการลงทะเบียนผู้ถือหุ้นอย่างน้อย 1 ชั่วโมง
    ก่อนเริ่มประชุมผู้ถือหุ้นเพื่อให้มีเวลาในการลงทะเบียนที่เพียงพอ

-   ให้ความสำคัญเกี่ยวกับการทำรายการที่เกี่ยวโยงกันที่อาจจะนำมาซึ่งความขัดแย้งทางผลประโยชน์
    รวมทั้งการอธิบายถึงลักษณะของความเกี่ยวโยงกัน ความสำคัญของการทำรายการ
    มูลค่าของรายการ และแนวโน้มการทำรายการในอนาคต ดังรายละเอียดที่กล่าวไว้ในหัวข้อ
    “รายการที่เกี่ยวโยงกัน” และบริษัทฯไม่เคยมีกรณีไม่ปฏิบัติตามกฏ ระเบียบ ข้อบังคับ
    รวมทั้งกฎหมายต่างๆที่เกี่ยวข้องกับรายการที่เกี่ยวโยงกัน

-   ปฏิบัติตามอย่างเหมาะสมเกี่ยวกับมาตราการดูแลการใช้ข้อมูลภายใน
    ดังรายละเอียดที่กล่าวไว้ในหัวข้อ “การดูแลเรื่องการใช้ข้อมูลภายใน”
    และยังไม่เคยมีกรณีการใช้ข้อมูลภายในของกรรมการและผู้บริหารบริษัทฯ

ในปี 2547 บริษัทฯมีการประชุมผู้ถือหุ้นทั้งหมด 2 ครั้ง เป็นการประชุมสามัญประจำปี เมื่อวันที่30
เมษายน 2547 ที่โรงแรม อมารี เอเทรียม และการประชุมวิสามัญผู้ถือหุ้น เมื่อวันที่ 26 มีนาคม
2547 ซึ่งจัดที่บริษัทฯ
โดยบริษัทฯได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทุกรายทราบล่วงหน้าก่อนวันประชุม 14 วัน
รวมทั้งประกาศหนังสือนัดประชุมดังกล่าวในหนังสือพิมพ์
ทั้งนี้เพื่อเป็นการรักษาไว้ซึ่งผลประโยชน์ของผู้ถือหุ้นเป็นสำคัญ
สำหรับในแต่ละวาระการประชุมนั้นมีความเห็นของคณะกรรมการประกอบ
และมีการบันทึกการประชุมอย่างถูกต้อง ครบถ้วน รวมทั้งมีการบันทึกประเด็นคำถามคำตอบ
เพื่อให้ผู้ถือหุ้นสามารถตรวจสอบได้

3.  สิทธิของผู้มีส่วนได้เสีย

บริษัทฯเล็งเห็นและให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่
ผู้ถือหุ้น พนักงานและผู้บริหารของบริษัทฯและบริษัทย่อย หรือผู้มีส่วนได้เสียภายนอก ได้แก่ นายหน้า
เจ้าหนี้ ลูกค้า คู่แข่ง ชุมชน/สังคม ภาครัฐและหน่วยงานอื่นๆ ที่เกี่ยวข้อง
เนื่องจากบริษัทฯตระหนักถึงแรงสนับสนุนจากผู้มีส่วนได้เสียต่างๆ
ในอันที่จะช่วยสร้างความสามารถในการแข่งขันและสร้างกำไรให้กับบริษัทฯ
และเป็นแรงสนับสนุนอย่างดียิ่งในการสร้างความสำเร็จในระยะยาวของบริษัทฯ

ด้านผู้บริหาร:
บริษัทฯตระหนักถึงความสำคัญของผู้บริหารซึ่งเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
โดยเสนอค่าตอบแทนที่เหมาะสมและเปรียบเทียบกับค่าเฉลี่ยอุตสาหกรรมและค่าเฉลี่ยโดยทั่วไปของบริษัทจดทะเบียน
บริษัทฯเปิดโอกาสให้ผู้บริหารของบริษัทฯได้ทำงานอย่างอิสระภายใต้บทบาท
หน้าที่และความรับผิดชอบที่มอบหมายโดยคณะกรรมการบริษัท โดยปราศจากการแทรกแซงใดๆทั้งสิ้น

ด้านพนักงาน:
บริษัทฯตระหนักเป็นอย่างดีว่าพนักงานเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
จึงกำหนดวิธีการจ้างงาน ความเท่าเทียมกันในโอกาสของการจ้างงาน
ความมั่นคงและความก้าวหน้าทางอาชีพ และหลักการอื่นๆที่เกี่ยวข้องกับพนักงานและการจ้างงาน
และทำให้มั่นใจได้ว่าพนักงานมีความรู้ความชำนาญที่จำเป็นสำหรับการดำเนินงานในธุรกิจ
รวมถึงความเข้าใจในข้อพึงปฏิบัติ มาตราฐานที่เกี่ยวข้อง แนวทางปฏิบัติที่กำหนดไว้
และข้อตกลงในการที่จะปรับปรุงความรู้ความสามารถเพื่อทำให้การพัฒนาเป็นไปในทิศทางเดียวกันกับแนวโน้มของอุตสาหกรรมในอนาคต

ในส่วนของลูกเรือ บริษัทฯมีหลักในการปฏิบัติ ดังนี้

บริษัทฯได้จัดทำคู่มือเพื่อความปลอดภัยขึ้น และเก็บไว้ที่เรือทุกลำ
ทั้งนี้เพื่อให้การดำเนินกิจกรรมบนเรือทั้งหมดถูกควบคุมและปฏิบัติให้บรรลุผลสำเร็จโดยคำนึงถึงการรักษาความปลอดภัยและการป้องกันเกี่ยวกับ

1.  สุขอนามัยและความปลอดภัยของลูกเรือและบุคคลอื่น

2.  ทรัพย์สินของบริษัทฯและอื่นๆ

3.  สิ่งแวดล้อม

ทันทีที่ลูกเรือขึ้นประจำการบนเรือ
คนประจำเรือทุกนายจะต้องรายงานตัวต่อนายเรือพร้อมทั้งส่งมอบเอกสารต่างๆ เช่นหนังสือเดินทาง
หนังสือคนประจำเรือ ใบสำคัญการฉีดวัคซีน สัญญาว่าจ้างที่มีผลบังคับใช้ต่อนายเรือ
และการสร้างความคุ้นเคยกับเรือ และจัดเก็บบัญชีรายการต่างๆในที่ที่เหมาะสม
โดยที่ทุกห้องพักของลูกเรือจะมีการปิดป้ายหมายเลขเรือช่วยชีวิตตามบัญชีรวมพล
หรือจุดรวมพลในเหตุการณ์ฉุกเฉิน

นอกจากนี้ ยังมีการเรียนรู้เกี่ยวกับการรวมพล การประจำสถานีฉุกเฉิน สถานีเรือฉุกเฉิน
และแผนการรักษาความปลอดภัย ซึ่งติดประกาศไว้ในตำแหน่งที่สำคัญบนเรือ
อีกทั้งรายละเอียดคำแนะนำเกี่ยวกับตำแหน่งของอุปกรณ์ดับเพลิง และอุปกรณ์ช่วยชีวิต
ถ้าไม่แน่ใจคำแนะนำต่างๆในแผนการ ก็สามารถสอบถามจากกัปตันเรือ ต้นเรือ หรือต้นกล
เพื่อความเข้าใจ
โดยที่ทุกคนต้องรับผิดชอบในความปลอดภัยของตนเองและรู้หน้าที่ที่ได้รับมอบหมายในสภาวะการณ์ฉุกเฉิน
และจำไว้ว่าตนมีหน้าที่อะไร ซึ่งถูกกำหนดไว้ในบัญชีรวมพล แผนการเพื่อความปลอดภัย
และหน้าที่ที่ได้รับมอบหมาย
ส่วนกัปตันเรือหรือผู้แทนจะรับผิดชอบในสถานการณ์ฉุกเฉินและประสานการปฏิบัติการฉุกเฉินทั้งหมด
นอกจากนั้นกัปตันเรือยังจะต้องกระทำการใดๆก็ตาม
ซึ่งเป็นสิ่งจำเป็นเพื่อความปลอดภัยของคนประจำเรือ เรือและสินค้า

สำหรับข้อกำหนดในนโยบายเกี่ยวกับสุขอนามัยและความปลอดภัยนั้นเป็นนโยบายของบริษัทฯที่จะส่งเสริม
กิจกรรมสุขอนามัยและความปลอดภัยของลูกเรือ
บริษัทฯให้ความสำคัญงานด้านสุขภาพและความปลอดภัย
เท่าเทียมกับงานเชิงพาณิชย์และงานด้านการปฏิบัติงานแลเป็นความรับผิดชอบของผู้บริหาร กล่าวคือ
ความรับผิดชอบเกี่ยวกับสุขภาพและความปลอดภัยของลูกเรือ มีความชัดเจนและกำหนดเป็นสัดส่วน
โดยมีจุดมุ่งหมายว่าอุบัติเหตุนั้นสามารถป้องกันได้โดยการจัดการความเสี่ยง
วัตถุประสงค์ของนโยบายเกี่ยวกับสุขอนามัยและความปลอดภัย ได้แก่:

1.  เพื่อบ่งบอกลักษณะสิ่งต่างๆที่อาจจะเป็นอันตรายได้และจัดให้มีแบบแผน สิ่งอำนวยความสะดวก
    และการปฏิบัติด้วยการมุ่งกำจัดอุบัติเหตุมิให้เกิดขึ้น

2.  เพื่อสร้างวิธีการปฏิบัติ
    และมาตราฐานในการก่อให้เกิดความปลอดภัยในสุขภาพและสภาพแวดล้อมในการทำงานสำหรับลูกเรือทุกคน

3.  จัดหาคนประจำเรือซึ่งได้รับการฝึกอบรมและคำแนะนำมาแล้ว
    เพื่อสามารถปฏิบัติงานตามหน้าที่ที่รับผิดชอบและเกี่ยวกับความปลอดภัยอย่างมีประสิทธิภาพ

4.  จัดหาและรักษาให้มีช่องทางการติดต่อสื่อสารอย่างมีประสิทธิภาพ

5.  ให้ความรู้เกี่ยวกับสุขอนามัยและความปลอดภัยในทุกระดับ
    ตลอดจนสนับสนุนให้ลูกเรือได้มีส่วนร่วมในการส่งเสริมด้านความปลอดภัย

6.  ปฏิบัติตามระบบการตรวจสอบเพื่อวัดผลการจัดเตรียมการเพื่อสุขภาพและความปลอดภัย

7.  ปฏิบัติตามกฎหมายที่เกี่ยวข้อง และการปฏิบัติตามสิ่งที่ดีที่ในอุตสาหกรรมปฎบัติ

8.  จัดให้ลูกเรือทำสัญญาพร้อมกับให้คำแนะนำที่จำเป็น
    เพื่อให้ลูกเรือทุกคนได้เข้าใจในนโยบายของบริษัทฯ และตรงกับมาตราฐานเพื่อความปลอดภัย

ลูกเรือทุกคนมีหน้าที่ที่จะต้องรับผิดชอบต่อการกระทำและระมัดระวังเพื่อป้องกันตนเอง ผู้ร่วมงาน
และบุคคลอื่นจากการบาดเจ็บหรือป้องกันการเจ็บป่วยซึ่งอาจเกิดขึ้นจากการกระทำของลูกเรือเอง
โดยข้อกำหนดนโยบาย วิธีปฏิบัติร่วมกัน
และการฝึกปฏิบัติจะได้รับการทบทวนอย่างสม่ำเสมอและเมื่อมีปัจจัยใหม่ๆที่เป็นผลต่อสุขภาพและความปลอดภัย
ทั้งนี้เพื่อให้แน่ใจได้ว่านโยบายเพื่อสุขภาพและความปลอดภัยของบริษัทฯได้มีการปรับปรุงอย่างต่อเนื่องตลอดเวลา

นอกจากนี้
บริษัทฯยังได้กำหนดนโยบายบริษัทฯเกี่ยวกับยาเสพติดและการดื่มเครื่องดื่มที่มีแอลกอฮอล์ซึ่งเป็นไปตามข้อเสนอแนะของ
OCIMF ในเรื่อง “คำแนะนำสำหรับการควบคุมยาเสพติดและเครื่องดื่มที่มีแอลกอฮอล์บนเรือ”
ซึ่งรายละเอียดจะระบุอยู่ในคู่มือระบบการจัดการเพื่อความปลอดภัยบนเรือทุกลำ
รวมทั้งประกาศให้พนักงานทุกคนรับทราบ

มีอีกหลายประการเกี่ยวกับนโยบายดังกล่าว
ยาเสพติดและเครื่องดื่มที่มีแอลกอฮอล์นั้นทำให้เกิดความรู้สึกเฉื่อยชาในขณะปฏิบัติงาน
ซึ่งอาจจะทำให้ตนเองและเพื่อนคนงานประจำเรือตกอยู่ในความเสี่ยงโดยไม่จำเป็น
โดยบริษัทฯจะร่วมมือกับเจ้าหน้าที่ตำรวจหรือหน่วยงานซึ่งมีอำนาจหน้าที่เกี่ยวข้องในการดำเนินคดี
ฟ้องร้อง ผู้ใช้หรือมีไว้ครอบครองยาเสพติด/สิ่งผิดกฏหมายบนเรือ

เพื่อให้แน่ใจว่าลูกเรือแต่ละคนได้รับการพักผ่อนที่เพียงพอซึ่งถือว่าเป็นสิ่งจำเป็น
ทั้งนี้เพื่อหลีกเลี่ยงความเหนื่อยล้า และความตึงเครียด
ซึ่งอาจมีส่วนเกี่ยวข้องกับการเกิดอุบัติเหตุบนเรือ
ดังนั้นบริษัทฯจึงปฏิบัติตามข้อกำหนดเกี่ยวกับเวลาการพักผ่อนอย่างน้อยที่สุดตามอนุสัญญาระหว่างประเทศว่าด้วยการฝึกอบรม
การออกประกาศนียบัตร และการเข้ายาม สำหรับคนบนเรือ ค.ศ. 1995 (STCW 95)
และอนุสัญญาองค์การแรงงานระหว่างประเทศ 180

เพื่อเป็นไปตามวิธีการเพื่อความปลอดภัยของบริษัทฯ
องค์กรเพื่อความปลอดภัยจึงได้ถูกเลือกและจัดตั้งขึ้น
เพื่อให้แน่ใจได้ว่าคำถามเกี่ยวกับความปลอดภัยและสิ่งแวดล้อมได้นำไปปฏิบัติต่อลูกเรือและ/หรือการจัดการของเรือ
ซึ่งสิ่งที่อาจเป็นอันตรายต้องประกาศแจ้งให้ทราบทันที
โดยจะไม่รอกระทั่งมีการประชุมเกี่ยวกับความปลอดภัยครั้งต่อไป
องค์กรเพื่อความปลอดภัยมีหน้าที่รับผิดชอบดังต่อไปนี้

-   วางแผน จัดการ และร่วมมือเพื่อสุขภาพและความปลอดภัยเกี่ยวกับงานที่ทำ

-   บันทึกปัญหาการทำงานที่เกี่ยวกับสิ่งแวดล้อม

-   จัดทำข้อเสนอ
    รวมทั้งการลำดับความเร่งด่วนและตารางเวลาหรือทางออกของปัญหาที่เป็นไปได้

-   ควบคุมสภาวะเกี่ยวกับความปลอดภัยและสุขภาพ

-   เพื่อแน่ใจได้ว่าสาเหตุของอุบัติเหตุ การเจ็บป่วย และการพลาดไปอย่างหวุดหวิด
    มีการสอบสวนและนำไปสู่มาตราการเพื่อป้องกันการเกิดขึ้นอีก

-   เพื่อรายงานให้ทราบเกี่ยวกับบทบัญญัติซึ่งมีผลบังคับใช้ การยกเลิกหลักการเมื่อต้องการ
    การฝึกหัดและการชี้แนะของนายประจำเรือและลูกเรือ

นอกจากนี้
บริษัทฯจัดให้มีนโยบายด้านผลตอบแทนสำหรับพนักงานที่สำนักงานของบริษัทฯทั้งในรูปของเงินเดือน
โบนัส และสวัสดิการต่างๆ เช่นการเสนอกองทุนสำรองเลี้ยงชีพ ตามความสมัครใจ
ผลตอบแทนของพนักงานขึ้นอยู่กับผลการปฏิบัติงาน หน้าที่และความรับผิดชอบของพนักงาน
สิ่งเพิ่มเติมอื่นๆขึ้นอยู่กับฐานะทางการเงินและผลการดำเนินงาน
รวมทั้งแผนงานในอนาคตของบริษัทฯ สำหรับผลตอบแทนระยะยาวที่เกี่ยวกับ ESOP
ถึงแม้ว่าบริษัทฯจะไม่มีผลตอบแทนระยะยาวสำหรับพนักงานในรูปของ ESOP
เนื่องจากบริษัทฯเห็นว่าเรื่องราคาหุ้นของบริษัทฯ
ซึ่งขึ้นอยู่กับปัจจัยต่างๆซึ่งไม่สามารถควบคุมได้โดยตรงเช่นเดียวกับอัตราค่าระวางเรือในตลาดสากล
นอกจากนี้ราคาหุ้นของบริษัทฯก็ไม่ได้สะท้อนถึงผลการปฏิบัติงานของพนักงานที่แท้จริง
อย่างไรก็ตามบริษัทฯได้แบ่งปันผลกำไรจากการดำเนินงานแก่พนักงานของบริษัทฯในรูปของเงินโบนัสประจำปีโดยพิจารณาจากผลการดำเนินงานของบริษัทฯเปรียบเทียบกับเป้าหมายที่กำหนดไว้
และใช้เป็นเกณฑ์ในการจ่ายโบนัสประจำปีแก่พนักงาน

บริษัทฯ จัดให้มีการฝึกอบรมสำหรับพนักงานที่อยู่ที่สำนักงานและบนเรือทั้งในและนอกสถานที่
โดยบริษัทฯจะเป็นผู้รับผิดชอบค่าใช้จ่ายทั้งหมดที่เกิดขึ้น
นอกจากนี้บริษัทฯยังอนุญาตให้ลางานหรือกำหนดเวลาการทำงานผ่อนปรนเป็นกรณีพิเศษสำหรับพนักงานที่ต้องการศึกษาในระดับที่สูงขึ้น
รวมทั้งการส่งเสริมการสร้างความสัมพันธ์อันดีระหว่างพนักงานด้วยกัน
และระหว่างพนักงานกับผู้บริหารบริษัทฯ

ด้านนายหน้า: บริษัทฯ
ตระหนักเป็นอย่างดีว่านายหน้าเป็นส่วนหนึ่งของปัจจัยแห่งความสำเร็จของบริษัทฯ
และเป็นผู้ที่มีบทบาทสำคัญในฐานะผู้สนับสนุนการดำเนินธุรกิจของบริษัทฯ
บริษัทฯจึงปฏิบัติกับนายหน้าด้วยความเป็นธรรมตามเงื่อนไขการค้าที่ตกลงร่วมกันเพื่อสร้างความสัมพันธ์อันดีระหว่างกันในระยะยาว

ด้านเจ้าหนี้เงินกู้ยืม: บริษัทฯ
ตระหนักเป็นอย่างดีว่าเจ้าหนี้เงินกู้ยืมเป็นส่วนหนึ่งของปัจจัยแห่งความสำเร็จของบริษัทฯ
ในฐานะผู้สนับสนุนด้านการเงินแก่บริษัทฯ บริษัทฯจึงได้ปฏิบัติตามเงื่อนไขการกู้ยืมเงินต่างๆ
รวมทั้งปฏิบัติตามวัตถุประสงค์การกู้เงิน การชำระคืน หลักทรัพย์ค้ำประกัน
และข้อตกลงอื่นๆที่ตกลงร่วมกันระหว่างสองฝ่าย

ด้านคู่ค้า: บริษัทฯ ตระหนักเป็นอย่างดีถึงความสำคัญของคู่ค้าของบริษัทฯ
และมั่นใจว่าเงื่อนไขทางการค้าต่างๆเป็นไปด้วยความเป็นธรรมตามมาตราฐานการค้าโดยทั่วไป
รวมทั้งการปฏิบัติตามเงื่อนไขทางการค้าอย่างเคร่งครัด

ด้านลูกค้า: บริษัทฯ
ตระหนักเป็นอย่างดีว่าลูกค้าเป็นส่วนหนึ่งของปัจจัยแห่งความสำเร็จของการดำเนินธุรกิจของบริษัทฯ
บริษัทฯจึงทำการปกป้องผลประโยชน์ของลูกค้า การตอบสนองความต้องการของลูกค้า
รวมทั้งการให้บริการที่ได้มาตราฐาน
และการรักษาสารสนเทศที่เป็นความลับของลูกค้าที่อยู่ในงานที่พวกเขาเกี่ยวข้อง
โดยจะไม่เปิดเผยสารสนเทศดังกล่าวหากไม่มีการกำหนดจากกฎหมาย ข้อกำหนด
หรือการยินยอมจากผู้เป็นเจ้าของสารสนเทศ รวมถึงประเด็นทางด้านการตลาด การกำหนดราคา
รายละเอียดบริการ คุณภาพและความปลอดภัยของการให้บริการ

ด้านคู่แข่ง: บริษัทฯ ปฏิบัติภายใต้กรอบกติกาของการแข่งขันที่ดี
ไม่ทำลายชื่อเสียงของคู่แข่งทางการค้าด้วยการกล่าวหาบริษัทที่เป็นคู่แข่งทางการค้าด้วยความไม่สุจริตและปราศจากข้อมูลความจริง
รวมถึงไม่เข้าถึงสารสนเทศที่เป็นความลับของคู่แข่งด้วยวิธีการที่ไม่สุจริตหรือไม่เหมาะสม

ด้านชุมชนและ/หรือสังคม: บริษัทฯ ตระหนักเป็นอย่างดีถึงความรับผิดชอบต่อชุมชนและสังคม
รวมถึงการสนับสนุนกิจกรรมของชุมชนและการเอาใจใส่ต่อผลกระทบต่อผู้ที่อยู่รอบข้างมากกว่าที่มีกำหนดไว้ในกฎหมาย
และพยายามที่จะค่อยๆให้มีการซึมซับเกี่ยวกับความรับผิดชอบทางสังคม
ซึ่งที่ผ่านมาบริษัทฯมีกิจกรรมด้านสังคมและ/ชุมชน ดังต่อไปนี้

-   บริษัทฯให้การสนับสนุน การฝึกอบรมบุคคลกรของศูนย์ฝึกพาณิชยนาวี(Merchant Marine
    Training Center) โดยการให้ทุนการศึกษาแก่ผู้มีผลการเรียนดี

-   บริษัทฯได้รับนักเรียนที่จบการศึกษาจากศูนย์ฝึกพาณิชยนาวี มาเป็นพนักงาน/ลูกเรือของบริษัทฯ

-   บริษัทฯ
    ส่งเสริมสนับสนุนให้ลูกเรือที่เป็นคนไทยเห็นความสำคัญของการออมเงินด้วยการสนับสนุนพวกเขาให้ฝากเงินรายได้บางส่วนในบัญชีเงินฝากประจำกับธนาคารในประเทศ

-   ตลอดหลายปีที่ผ่านมาบริษัทฯได้ประสานงานกับสภากาชาดไทยให้หน่วยเคลื่อนที่รับบริจาคโลหิตมารับบริจาคที่สำนักงานบริษัทฯ
    สำหรับปี 2547 หน่วยเคลื่อนที่รับบริจาคโลหิตมารับบริจาคโลหิตที่บริษัทฯ 2 ครั้ง

-   โดยปกติแล้วบริษัทฯมักจะจัดให้มีการบริจาคเงินและสิ่งของสำหรับผู้ที่มีความจำเป็นและผู้ที่ยากไร้
    และเมื่อเร็วๆนี้ บริษัทฯร่วมกับพนักงานได้บริจาคเงินกว่า 1 ล้านบาท
    ผ่านสภากาชาดไทยสำหรับผู้ประสบภัยธรณีพิบัติจากคลื่นยักษ์ “สึนามิ” และเมื่อต้นปี 2547
    บริษัทฯได้บริจาคคอมพิวเตอร์แก่โรงเรียนระดับประถมและมัธยม จำนวน 4 แห่ง
    ในจังหวัดระยอง ที่มีนักเรียนจำนวน 877 คน

-   บริษัทฯได้รับรางวัล AMVER (Automated Mutual Assistance Vessel Rescue
    System/ระบบการกู้ภัยเรือร่วมกัน) ประจำปี 2546 ซึ่งรางวัล AMVER
    นี้ได้รับการสนับสนุนโดยหน่วยนาวิกโยธินลาดตระเวนชายฝั่งของสหรัฐอเมริกา
    เป็นโครงการที่มีเอกลักษณ์โดดเด่นเฉพาะ ควบคุมโดยใช้ระบบคอมพิวเตอร์
    มีเรือพาณิชย์ทั่วโลกอาสาสมัครเข้าร่วมโครงการเป็นระบบเครือข่ายการแจ้งข่าวสาร
    การค้นหา และการกู้ภัยเรือที่ครอบคลุมทั่วโลกเพื่อให้การช่วยเหลือเรือที่ประสบภัยในทะเล

-   กองเรือของบริษัทฯส่วนใหญ่ถือธงสัญชาติไทย บริษัทฯ
    จึงพยายามอย่างยิ่งไม่ให้ชื่อเสียงของประเทศไทยเสียหาย
    โดยบริษัทฯมีความมั่นใจว่ามาตราการด้านความปลอดภัยของกองเรือของบริษัทฯสูงกว่าข้อบังคับระเบียบปฏิบัติโดยทั่วไป

-   บริษัทฯ
    ให้ความช่วยเหลือในการสร้างโรงเรียนสำหรับเด็กที่ประสบภัยจากแผ่นดินไหวในภาคตะวันตกของประเทศอินเดีย
    เมื่อปี 2544 และในที่สุดโรงเรียนมิตรภาพ อินโด-ไทย ก็เกิดขึ้น
    และเปิดดำเนินการได้แล้วซึ่งสามารถรับนักเรียนได้จำนวน 700 คนทั้งในระดับประถม
    มัธยมต้น รวมทั้งมัธยมปลาย
    ซึ่งทำให้ผู้ที่เกี่ยวข้องต่างๆรู้สึกซาบซึ้งและประทับใจในความช่วยเหลือของประเทศไทย

ด้านผู้วางกฎระเบียบ:
นอกเหนือจากที่ได้กล่าวไว้แล้วในส่วนของกฎหมายและระเบียบเกี่ยวกับธุรกิจการเดินเรือ
ซึ่งได้อธิบายไว้แล้วในรายงานประจำปีฉบับนี้
บริษัทฯตระหนักเป็นอย่างดีว่าผู้วางกฎระเบียบคือผู้ที่ทำหน้าที่ควบคุมเพื่อให้การดำเนินธุรกิจของบริษัทฯเป็นไปด้วยความยุติธรรมและมีความโปร่งใส
บริษัทฯจึงตระหนักถึงความสำคัญของการปฏิบัติตามกฎ ระเบียบ ข้อบังคับ
รวมทั้งกฎหมายต่างๆที่เกี่ยวข้องกับการดำเนินงานของบริษัทฯ
และจัดตั้งฝ่ายตรวจสอบภายในเพื่อดำเนินการในเรื่องนี้โดยเฉพาะและบรรจุเรื่องดังกล่าวไว้ในแผนการตรวจสอบเป็นประจำทุกปี
และรายงานผลโดยตรงต่อคณะกรรมการตรวจสอบตามรายละเอียดที่กล่าวในหัวข้อ
“รายงานคณะกรรมการตรวจสอบ”

ด้านสิ่งแวดล้อม: บริษัทฯ
ตระหนักดีว่าการดำเนินงานของธุรกิจเดินเรือถ้าขาดความรับผิดชอบแล้วอาจมีผลกระทบต่อสภาพแวดล้อม
โดยเฉพาะอย่างยิ่งมลพิษทางอากาศและมลพิษทางน้ำ สำหรับนโยบายการป้องกันรักษาสิ่งแวดล้อม
บริษัทฯได้ให้ความสำคัญเพื่อการป้องกันและอนุรักษ์สิ่งแวดล้อม การดำเนินงานด้านสิ่งแวดล้อม มีดังนี้

-   สนับสนุนวิธีการและการปฏิบัติการป้องกันสิ่งแวดล้อมตามกฏหมายของอุตสาหกรรม

-   ปฏิบัติการเป็นขั้นตอนที่เหมาะสมเพื่อปรับปรุงการดำเนินการเกี่ยวกับสิ่งแวดล้อม

-   การอธิบายทิศทางการจัดการของบริษัทฯด้านสิ่งแวดล้อมที่ชัดเจน
    เพื่อจูงใจให้พนักงานได้ปฏิบัติการเกี่ยวกับสิ่งแวดล้อมด้วยความรู้สึกรับผิดชอบ

-   ออกแบบและปฏิบัติการเกี่ยวกับเรือให้มีประสิทธิภาพมากที่สุด
    เพื่อกระทบต่อสิ่งแวดล้อมให้น้อยที่สุดเท่าที่จะเป็นไปได้

-   จัดทำแผนฉุกเฉินให้สอดคล้องกับกฎหมาย และการปฏิบัติที่ดี

-   ให้ความรู้และอำนาจหน้าที่ที่เหมาะสมกับพนักงาน
    เพื่อจัดการเกี่ยวกับการดำเนินการต่อสิ่งแวดล้อม

-   ควบคุมและดูแลการดำเนินการต่อสิ่งแวดล้อม
    เพื่อแน่ใจว่าได้มีการนำนโยบายไปใช้ปฏิบัติและเป็นไปตามความต้องการของกฎหมายและบริษัทเจ้าของเรือ

บริษัทฯ
ปฎิบัติตามข้อบังคับเพื่อการอนุรักษณ์สิ่งแวดล้อมของอนุสัญญาระหว่างประเทศว่าด้วยการป้องกันมลภาวะจากเรือ
(MARPOL) มาใช้ ซึ่งอนุสัญญาดังกล่าวได้ถูกแบ่งออกเป็น 5 เรื่อง คือ

1.  การป้องกันมลพิษจากน้ำมัน

2.  การคบคุมมลพิษจากสารเคมีเหลว

3.  การป้องกันมลพิษจากสารอันตรายที่บรรจุหีบห่อหรือตู้คอนเทนเนอร์

4.  การป้องกันมลพิษจากน้ำเสียของเรือ

5.  การป้องกันมลพิษจากขยะของเรือ

ปัจจุบันมีเพิ่มขึ้นเป็น 7 เรื่อง โดย 2 เรื่องที่เพิ่มเข้ามาได้แก่

6.  การป้องกันมลพิษทางอากาศจากเรือ

7.  การป้องกันมลพิษจากของเสียหนักจากเรือ

ลักษณะของการปฏิบัติงานบนเรือทั้งหมดซึ่งมีผลเสี่ยงต่อมลพิษได้กำหนดไว้ในกฎ ข้อบังคับ
และคำแนะนำเพิ่มเติมในคู่มือการปฏิบัติการบนเรือทุกลำของบริษัทฯแล้ว

ประมวลกฎระเบียบเกี่ยวกับการจัดการเพื่อความปลอดภัยระหว่างประเทศ (International
Safety Management Code (ISM Code))

ประวัติ: การเรียนรู้จากประสบการณ์ เหตุการณ์ทางทะเลตลอดหลายปีที่ผ่านมา
นำไปสู่การกำหนดเป็น International Safety Management Code หรือ ISM Code
ซึ่งได้อธิบายถึงความปลอดภัยจากการดำเนินงานของเรือเดินทะเลและการป้องกันมลพิษต่างๆ

ในเดือน กรกฎาคม 2541 ISM Code กลายเป็นข้อบังคับสำหรับเรือขนส่งผู้โดยสาร
เรือบรรทุกน้ำมัน และเรือที่มีความเร็วสูง ISM Code
ถูกจัดตั้งขึ้นโดยมีวัตถุประสงค์ด้านการบริหารความปลอดภัย
เพื่อให้การบริหารด้านความปลอดภัยได้ถูกจัดตั้งขึ้นภายในองค์กรต่างๆ เช่น บริษัทเจ้าของเรือ
หรือบุคคลต่างๆ ที่รับผิดชอบด้านการเดินเรือได้มีความตระหนักถึงความสำคัญด้านความปลอดภัย

บริษัทฯจึงได้ดำเนินการและมีนโยบายเพื่อให้บรรลุวัตถุประสงค์ดังกล่าวข้างต้นแล้ว
ซึ่งรวมถึงการจัดเตรียมเครื่องมืออุปกรณ์พื้นฐานต่างๆที่จำเป็น
รวมทั้งการแต่งตั้งบุคคลหรือเจ้าหน้าที่สำนักงานซึ่งรายงานตรงกับผู้บริหารระดับสูง
และได้จัดทำคู่มือด้านการบริหารความปลอดภัย ซึ่งรวมวิธีการปฏิบัติต่างๆซึ่งถูกกำหนดใน ISM Code
และ รักษาไว้บนเรือ

ประมวลกฎข้อบังคับนี้ถูกนำไปใช้บนเรือและที่สำนักงาน วัตถุประสงค์ทั่วไปของ ISM Code มีดังนี้

1.  เพื่อให้เกิดความปลอดภัยในทะเล

2.  เพื่อป้องกันการบาดเจ็บและสูญเสียชีวิต

3.  เพื่อหลีกเลี่ยงการกระทำความเสียหายต่อสิ่งแวดล้อม

วัตถุประสงค์หลักของระบบนี้คือเพื่อป้องกัน

1.  ความสูญเสียและการบาดเจ็บต่อมนุษย์

2.  การทำลายท้องทะเลและสิ่งแวดล้อม

3.  ความสูญเสียต่อเรือเดินทะเลของตนและของผู้อื่น

คู่มือคุณภาพและความปลอดภัยบนเรือ

ด้านทรัพยากรบุคคล

ตลอดหลายปีที่ผ่านมาบริษัทฯไม่เพียงแต่มีความชำนาญด้านการบริหารการเดินเรือเท่านั้น
แต่ยังได้มีการพัฒนาด้านคุณภาพ และความสามารถของพนักงานทั้งบนเรือและที่สำนักงานอีกด้วย
ทั้งนี้บริษัทฯเห็นว่าบริษัทฯสามารถประสบความสำเร็จตามเกณฑ์คุณภาพและความปลอดภัยในการเดินเรือได้ด้วยการอุทิศตนและความซื่อสัตย์ของลูกเรือ
ผู้จัดการฝ่ายต่างๆ และฝ่ายตรวจสอบบนเรือ
บริษัทฯจึงมีนโยบายที่จะสนับสนุนและส่งเสริมความรู้ความสามารถและประสิทธิภาพของพวกเขาเหล่านั้น
เพื่อสร้างโอกาสให้พวกเขาเหล่านั้นได้มีความก้าวหน้าและมั่นคงในหน้าที่การงานต่อไป

การฝึกอบรม

ลูกเรือของบริษัทฯ ถูกกำหนดให้มาที่สำนักงานใหญ่ของบริษัทฯ ที่กรุงเทพฯ
เพื่อรับฟังบรรยายสรุปก่อนที่จะถูกมอบหมายให้ปฏิบัติหน้าที่ในกองเรือของบริษัทฯ
ลูกเรือของบริษัทฯจะได้รับข้อมูลข่าวสารที่เป็นประโยชน์ที่เป็นปัจจุบันอย่างสม่ำเสมอ โดยเฉพาะกฎ
ระเบียบ ข้อบังคับต่างๆที่เกี่ยวข้อง
และบ่อยครั้งที่ลูกเรือจะถูกส่งไปอบรมเพื่อเพิ่มเติมความรู้และประสบการณ์
โดยบริษัทฯจะเป็นผู้รับผิดชอบด้านค่าใช้จ่ายทั้งหมดที่เกิดขึ้น
รวมทั้งการจัดโปรแกรมการฝึกอบรมบนเรือ

และเพื่อให้ลูกเรือน้องใหม่ได้ผ่านกระบวนการเรียนรู้บนเรือ
ผู้บังคับบัญชาจะต้องจัดให้มีการทำกิจกรรมร่วมกัน
รวมทั้งการจัดให้มีการทดสอบความสามารถด้วยระบบคอมพิวเตอร์
เพื่อวัดระดับความสามารถของลูกเรือน้องใหม่
โดยผลที่ได้จากการทดสอบจะถูกนำไปพิจารณาเพื่อหาจุดอ่อนและนำไปสู่การกำหนดแนวทางแก้ไขเพื่อปรับปรุงจุดอ่อนดังกล่าวต่อไป

สุขอนามัย

บริษัทฯจัดระบบเวชกรรมที่เหมาะสมในระดับที่สูงกว่ามาตราฐานของ International Labor
Organization (ILO) รวมทั้งข้อบังคับอื่นๆที่เกี่ยวข้อง ซึ่งทำให้บริษัทฯ
ประสบปัญหากรณีลูกเรือล้มป่วยน้อยมาก

การตรวจสอบภายในบนเรือ

การทำงานของฝ่ายตรวจสอบภายในบนเรือไม่ได้เฉพาะเจาะจงเฉพาะการสอบทานการปฏิบัติตาม
ISM Code เท่านั้น แต่ยังรวมถึงกฎ ระเบียบ ข้อบังคับต่างๆของบริษัทฯอีกด้วย
การตรวจสอบภายในบนเรือถูกดำเนินการโดยทีมงานที่มีคุณสมบัติและประสบการณ์ที่เหมาะสม
และรายงานผลการปฏิบัติงานต่อกรรมการผู้จัดการโดยตรง

การพัฒนาอย่างต่อเนื่อง

ในกรณีที่เกิดการไม่ปฏิบัติตามกฎ ระเบียบ ข้อบังคับต่างๆที่เกี่ยวข้อง หรืออุบัติเหตุต่างๆ
จะถูกนำไปสืบสวนและวิเคราะห์เพื่อหาสาเหตุ และนำไปสู่การกำหนดวิธีการป้องกันที่เหมาะสมต่อไป
นอกจากนี้บริษัทฯยังได้กำหนดให้มีการประเมินจุดแข็ง จุดอ่อนของระบบต่างๆที่จะมีขึ้นในอนาคต
และการวิเคราะห์ผลการไม่ปฏิบัติตามกฎ ระเบียบ และข้อบังคับต่างๆในปีที่ผ่านมา
รวมทั้งการจัดประเภทของการไม่ปฏิบัติตามดังกล่าวออกเป็นหมวดหมู่อย่างชัดเจน เช่น
จำนวนผู้ได้รับบาดเจ็บ เครื่องยนต์เสียหาย สินค้าเสียหาย การเกยตื้น เป็นต้น
โดยที่ประเด็นความผิดพลาดที่เกิดขึ้นจะถูกนำมาวิเคราะห์อย่างละเอียดถึงวิธีการสอบทาน
และมาตราการป้องกัน การดำเนินการดังที่กล่าวนี้นำไปสู่การพัฒนาระบบการบริหารความปลอดภัย
(Safety Management System) ให้ดีขึ้นอย่างต่อเนื่อง

การแบ่งปันการเรียนรู้

บทเรียนต่างๆที่ได้จากการเรียนรู้จากอุบัติเหตุต่างๆ
และความผิดพลาดเล็กๆน้อยๆที่เกิดขึ้นจะถูกถ่ายทอดโดยบริษัทเดินเรือต่างๆผ่าน Marine
Accident Reporting Scheme (MARS) เพื่อผลประโยชน์ของอุตสาหกรรมเรือ
และทำให้ความปลอดภัยของการเดินเรือโดยทั่วไปสูงขึ้น
นอกจากนี้บริษัทฯยังได้พัฒนาระบบซอฟแวร์สำหรับการดำเนินงานให้สามารถเชื่อมโยงข้อมูลกันได้ระหว่างสำนักงานใหญ่และกองเรือของบริษัทฯ
ซึ่งระบบดังกล่าวจะถูกพัฒนาให้ดีขึ้นอย่างต่อเนื่อง
ทั้งนี้เนื่องจากบริษัทฯเห็นว่าการสื่อสารคือองค์ประกอบที่สำคัญสำหรับการดำเนินงานของเรือ
และเป็นประโยชน์ต่อบริษัทฯในอนาคต

การทำงานเป็นทีม

บริษัท เกรท เซอร์เคิล ชิปปิ้ง เอเยนซี่ จำกัด
ซึ่งเป็นบริษัทย่อยของบริษัทฯและรับผิดชอบด้านการบริหารการเดินเรือสำหรับกองเรือทั้งหมดของบริษัทฯ
ได้ให้ความสำคัญของการทำงานเป็นทีม
และจัดให้มีการประสานงานที่ดีซึ่งช่วยทำให้บริษัทฯประสบความสำเร็จในการบริหารการเดินเรือ
บริษัท เกรท เซอร์เคิล ชิปปิ้ง เอเยนซี่ จำกัด ยังได้รับประกาศนียบัตรของ ISM Code
และการรับรองมาตราฐานคุณภาพ ISO 9001:2000 ด้วย

ข้อบังคับด้านความมั่นคงของเรือสากลและอุปกรณ์ท่าเรือ (ISPS)
ซึ่งมีผลบังคับใช้ตั้งแต่เดือนกรกฎาคม 2547 สำหรับเรือขนส่งผู้โดยสาร และเรือขนส่งสินค้า
และเป็นข้อบังคับสากลที่เรือเดินทะเลและท่าเทียบเรือต่างๆจะต้องปฏิบัติตาม
และมีแนวทางสากลในเรื่องการร่วมมือกันตรวจสอบการปฏิบัติที่คุกคามต่อความปลอดภัยสำหรับการขนส่งทางทะเล

หลังจากเหตุการณ์อันน่าสลดใจ 11 กันยายน 2544 องค์กรเดินเรือสากล (International
Maritime Organization)
ต่างเห็นพ้องกันว่าควรได้พัฒนาข้อบังคับใหม่นี้ซึ่งเกี่ยวข้องกับความปลอดภัยของเรือเดินทะเลและท่าเรือ

ISPS แตกต่างกับ ISM Code เนื่องจาก ISM Code มีมามากกว่า 10 ปีแล้ว ในขณะที่ ISPS
เพิ่งจะพัฒนาและเริ่มใช้บังคับ ซึ่งเป็นเหตุผลให้ข้อบังคับของ ISPS
มีการโต้แย้งอย่างกว้างขวางในกลุ่มอุตสาหกรรมเรือเดินทะเล อย่างไรก็ตามบริษัท เกรท
เซอร์เคิล ชิปปิ้ง เอเยนซี่ จำกัดได้ประสบความสำเร็จในการปฏิบัติตามข้อบังคับ ISPS
สำหรับเรือทุกลำในกองเรือของบริษัทฯด้วยการจัดให้มีการประเมินความปลอดภัยบนเรือและการจัดทำแผนการพัฒนา
ด้วยทรัพยากรต่างๆที่มีอยู่ของบริษัทฯ

4.  การประชุมผู้ถือหุ้น

บริษัทฯให้ความสำคัญต่อการปฏิบัติต่อผู้ถือหุ้นทุกรายอย่างเท่าเทียมกันและเป็นไปตามหลักเกณฑ์และข้อเสนอแนะของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
ทั้งในส่วนของหนังสือเชิญประชุม วันปิดสมุดทะเบียนผู้ถือหุ้น รวมทั้งขั้นตอนต่างๆในการประชุม
ในขณะที่การจัดประชุมผู้ถือหุ้นทุกครั้งบริษัทฯจะคำนึงถึงความสะดวกในการเข้าร่วมประชุมของผู้ถือหุ้นเป็นสำคัญ
นอกจากนี้กรรมการผู้จัดการ กรรมการบริหาร ประธานคณะกรรมการบริษัท
และประธานคณะกรรมการตรวจสอบได้เข้าร่วมการประชุม และได้เข้าร่วมการประชุมผู้ถือหุ้นใน 2
ครั้งที่ผ่านมา สำหรับปี 2547 บริษัทฯจัดประชุมผู้ถือหุ้นจำนวน 2 ครั้ง
เป็นการประชุมผู้ถือหุ้นสามัญประจำปี และการประชุมวิสามัญผู้ถือหุ้น
โดยกรรมการทุกท่านได้เข้าร่วมอย่างพร้อมเพรียงกัน
ซึ่งรวมถึงกรรมการตรวจสอบและกรรมการอิสระ
ผู้สอบบัญชีภายนอกได้เข้าร่วมในการประชุมสามัญประจำปีเพื่อตอบคำถามจากผู้ถือหุ้นในประเด็นที่เกี่ยวกับข้อมูลทางบัญชีหรือการปฏิบัติงานตรวจสอบบัญชี
โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
เปิดโอกาสให้ซักถามและแสดงความคิดเห็นและข้อเสนอแนะต่างๆ
รวมทั้งได้บันทึกมติที่ประชุมและประเด็นต่างๆไว้ในรายงานการประชุมอย่างถูกต้องและครบถ้วนแล้ว

5.  ภาวะผู้นำและวิสัยทัศน์

คณะกรรมการได้จัดให้บริษัทฯมีระบบการควบคุมภายใน การตรวจสอบภายใน
และมาตราการบริหารความเสี่ยงที่มีประสิทธิภาพและประสิทธิผล
รวมทั้งมีการติดตามการดำเนินการในเรื่องดังกล่าวอย่างใกล้ชิดและรายงานผลอย่างสม่ำเสมอในการประชุมคณะกรรมการบริษัท
ภายใต้การกำกับดูแลอย่างใกล้ชิดของคณะกรรมการตรวจสอบ

คณะกรรมการเป็นผู้พิจารณาการกำหนดและแยกบทบาทหน้าที่
และความรับผิดชอบของคณะอนุกรรมการต่าง ๆ อย่างชัดเจน ดังรายละเอียดในหัวข้อ
“โครงสร้างการจัดการ”

6.  ความขัดแย้งทางผลประโยชน์

เพื่อเป็นการป้องกันรายการที่อาจมีความขัดแย้งทางผลประโยชน์
คณะกรรมการและคณะกรรมการตรวจสอบจึงได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่อาจจะก่อให้เกิดความขัดแย้งทางผลประโยชน์ไว้อย่างเป็นลายลักษณ์อักษร
ดังนี้

6.1 รายการที่อาจมีความขัดแย้งทางผลประโยชน์:
คณะกรรมการทราบเป็นอย่างดีถึงรายการที่อาจนำมาซึ่งความขัดแย้งทางผลประโยชน์และรายการที่เกี่ยวโยงกัน
และได้พิจารณาความเหมาะสมอย่างระมัดระวังรอบคอบทุกครั้ง
รวมทั้งมีการปฏิบัติตามหลักเกณฑ์ของตลาดหลักทรัพย์แห่งประเทศไทย
อีกทั้งการปฎิบัติตามนโยบาย/แนวทางของบริษัทฯ
โดยราคาและเงื่อนไขเสมือนทำรายการกับบุคคลภายนอก (Arms-Length Basis)
เป็นไปโดยปกติมาตราฐานทางการค้าทั่วไป และได้เปิดเผยรายละเอียด มูลค่ารายการ คู่สัญญา
เหตุผล/ความจำเป็น ไว้ในรายงานประจำปีและแบบ56-1อย่างครบถ้วนแล้ว

อีกทั้งคณะกรรมการตรวจสอบและฝ่ายตรวจสอบภายในมีการวางแผนงานตรวจสอบเรื่องการทำรายการที่อาจมีความขัดแย้งทางผลประโยชน์
โดยจัดให้มีการบรรจุเรื่องดังกล่าวไว้ในแผนการตรวจสอบภายในเป็นประจำทุกปี สำหรับปี 2547
ผู้ตรวจสอบภายในได้ตรวจสอบรายการดังกล่าวและได้รายงานต่อคณะกรรมการตรวจสอบ
เมื่อการประชุมคณะกรรมการตรวจสอบครั้งที่ 1/2548ในเดือนกุมภาพันธ์ 2548
พบว่าบริษัทฯมีนโยบายการอนุมัติรายการเพื่อป้องกันการทำรายการที่อาจมีความขัดแย้งทางผลประโยชน์
โดยรายการที่บริษัทฯมีอยู่ในปัจจุบัน เป็นรายการที่มีความจำเป็นต่อการดำเนินธุรกิจของบริษัทฯ
และเป็นไปตามมาตราฐานทางการค้าการแข่งขันโดยทั่วไป
โดยยึดถือราคาตลาดเป็นสำคัญและเพื่อประโยชน์สูงสุดของบริษัทฯ
รวมทั้งได้มีการเปิดเผยข้อมูลดังกล่าวในรายงานประจำปีอย่างเพียงพอแล้ว

นอกจากนี้
ฝ่ายตรวจสอบภายในยังได้ตรวจสอบการปฏิบัติตามประกาศคณะกรรมการตลาดหลักทรัพย์แห่งประเทศไทย
เรื่อง “การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน (ฉบับที่
2) พ.ศ. 2547” และรายงานผลการตรวจสอบต่อคณะกรรมการบริษัทแล้ว
ซึ่งคณะกรรมการบริษัทเห็นว่ารายการเกี่ยวโยงกันของบริษัทฯ
เป็นรายการที่เหมาะสมและเพื่อประโยชน์สูงสุดของบริษัทฯ

6.2 การดูแลเรื่องการใช้ข้อมูลภายใน : ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
นอกจากนี้ได้กำหนดให้กรรมการบริหารและกรรมการซึ่งทำหน้าที่ด้านบริหารและทำงานเต็มเวลาเหมือนพนักงานในบริษัทย่อยของบริษัทฯไม่สามารถซื้อขายหุ้นทุนของบริษัทฯ
ในช่วง 3 สัปดาห์ก่อนการเปิดเผยงบการเงินสำหรับปีที่ตรวจสอบแล้วต่อสาธารณชนและ2 สัปดาห์
ก่อนการเปิดเผยงบการเงินที่สอบทานแล้วต่อสาธารณชนและ 2
วันหลังเปิดเผยงบดังกล่าวต่อสาธารณชน

7.  จริยธรรมธุรกิจ

บริษัทฯได้ออกและประกาศข้อพึงปฏิบัติเกี่ยวกับจรรยาบรรณของคณะกรรมการ
ฝ่ายจัดการและพนักงาน ให้ทุกฝ่ายที่เกี่ยวข้องทราบ
เพื่อยึดถือเป็นแนวทางในการปฏิบัติหน้าที่ให้ประสบผลสำเร็จตามภารกิจของบริษัทฯด้วยความโปร่งใส
ซื่อสัตย์ สุจริต และเที่ยงธรรม และมีการเตรียมการที่จะเปิดเผยไว้ในเวบไซต์ของบริษัทฯ

8.  การถ่วงดุลของกรรมการที่ไม่เป็นผู้บริหาร

คำจำกัดความ

กรรมการอิสระ (Independent Director)
คือกรรมการที่ไม่มีหน้าที่ในการจัดการในบริษัทฯหรือบริษัทย่อย
และเป็นอิสระจากฝ่ายจัดการรวมทั้งผู้ถือหุ้นที่มีอำนาจควบคุมและไม่มีความสัมพันธ์ทางธุรกิจและอื่นๆกับบริษัทฯ
ซึ่งอาจจะกระทบต่อผลประโยชน์ของบริษัทฯและ/หรือผู้ถือหุ้นของบริษัทฯ

คุณสมบัติของกรรมการอิสระ

-   ถือหุ้นไม่เกินร้อยละ 2 ของทุนชำระแล้วของบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

-   เป็นกรรมการที่ไม่มีส่วนร่วมในการบริหารงานบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

-   เป็นกรรมการที่ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อมทั้งในการบริหารด้านการเงินและการบริหารงานของบริษัทฯ
    บริษัทในเครือ บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

-   เป็นกรรมการที่ไม่ใช่เป็นผู้เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

-   เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

-   สามารถปฏิบัติหน้าที่
    แสดงความเห็นหรือรายงานผลการการปฏิบัติงานตามหน้าที่ที่ได้รับมอบหมายจากคณะกรรมการบริษัท
    โดยไม่ได้อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของบุคคลดังกล่าว

คำนิยามของผู้ที่เกี่ยวข้อง

ผู้ที่เกี่ยวข้อง หมายรวมถึงผู้ที่มีความสัมพันธ์หรือเกี่ยวข้องกับบริษัทฯ
จนทำให้ไม่สามารถทำหน้าที่ได้อย่างอิสระหรือคล่องตัว เช่น คู่ค้า ลูกค้า เจ้าหนี้ ลูกหนี้
หรือผู้ที่มีความเกี่ยวข้องทางธุรกิจอย่างมีนัยสำคัญ เป็นต้น

บทบาท หน้าที่และความรับผิดชอบของกรรมการอิสระ

-   สามารถเข้าถึงสารสนเทศทางการเงินและทางธุรกิจอื่นอย่างเพียงพอที่จะปฏิบัติหน้าที่ของตนได้อย่างมีประสิทธิผล

-   เข้าร่วมประชุมคณะกรรมการและคณะอนุกรรมการเป็นประจำทุกครั้ง
    รวมทั้งตั้งประเด็นคำถามในที่ประชุมเพื่อให้มั่นใจว่าผลประโยชน์ของผู้ถือหุ้นและผู้มีส่วนได้เสียอื่นของบริษัทฯได้รับความคุ้มครองและบริษัทฯมีการปฏิบัติตามข้อพึงปฏิบัติที่ดี

-   มีความสามารถและเต็มใจที่จะเรียนรู้ธุรกิจของบริษัทฯ
    พร้อมที่จะแสดงความเห็นอย่างเป็นอิสระ
    ตลอดจนอุทิศเวลาและทุ่มเทความสนใจที่จำเป็นให้กับบริษัทฯ

-   มีความพยายามที่จะหาโอกาสเข้าพบผู้บริหารบริษัทเพื่อพูดคุยในประเด็นที่เกี่ยวข้องกับการบริหารงาน

-   จัดทำหนังสือยืนยันถึงความเป็นอิสระในวันที่ได้รับการแต่งตั้งให้ดำรงตำแหน่งกรรมการอิสระหรือกรณีที่ถูกร้องขอ

-   กำหนดวาระการดำรงตำแหน่งที่ชัดเจนและไม่มีกรรมการอิสระท่านใดที่ดำรงตำแหน่งเกินกว่าวาระที่กำหนด
    อย่างไรก็ตาม
    เป็นการยากที่จะค้นหาผู้ที่มีความเหมาะสมที่จะเข้ามารับตำแหน่งกรรมการอิสระซึ่งเป็นผู้ที่มีความรู้ความเข้าใจอย่างดีในธุรกิจของบริษัทฯ
    อีกทั้งในปัจจุบันยังคงไม่มีกฎ
    ข้อบังคับใดๆที่กำหนดเกี่ยวกับจำนวนครั้งของการดำรงตำแหน่งของกรรมการอิสระบริษัทฯจึงไม่ได้กำหนดจำนวนครั้งของการดำรงตำแหน่งกรรมการอิสระ

ปัจจุบันคณะกรรมการบริษัทมีจำนวน 10 ท่าน ประกอบด้วยกรรมการที่เป็นผู้บริหาร 3 ท่าน
กรรมการ 1
ท่านซึ่งทำหน้าที่บริหารและได้ปฎิบัติงานเต็มเวลาเหมือนพนักงานประจำในบริษัทย่อยของบริษัทฯ
กรรมการที่ไม่ได้เป็นผู้บริหาร 1 ท่าน และกรรมการที่เป็นอิสระ 5 ท่าน
(กึ่งหนึ่งของกรรมการบริษัททั้งคณะ)
และมีคณะกรรมการตรวจสอบซึ่งประกอบด้วยกรรมการที่เป็นอิสระทั้งหมด

9.  การรวมหรือแยกตำแหน่ง

ประธานกรรมการเป็นกรรมการอิสระตามความหมายของตลาดหลักทรัพย์ และไม่มีความสัมพันธ์ใดๆ
กับฝ่ายบริหาร อีกทั้งประธานกรรมการไม่เป็นบุคคลเดียวกันกับกรรมการผู้จัดการ
และไม่มีความสัมพันธ์ใดๆกับกรรมการผู้จัดการ
ทั้งนี้เพื่อเป็นการแบ่งแยกหน้าที่ระหว่างการกำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

ปัจจุบัน บริษัทฯยังไม่มีคณะกรรมการพิจารณาผลตอบแทน
แต่บริษัทฯได้กำหนดนโยบายค่าตอบแทนกรรมการไว้อย่างชัดเจนและโปร่งใส
นโยบายดังกล่าวได้ผ่านการอนุมัติจากที่ประชุมผู้ถือหุ้นแล้ว
สำหรับกรรมการที่ได้รับมอบหมายให้เป็นกรรมการตรวจสอบจะมีค่าตอบแทนเพิ่มตามขอบเขต
หน้าที่และความรับผิดชอบที่เพิ่มขึ้น
ส่วนค่าตอบแทนผู้บริหารถูกกำหนดขึ้นตามหลักการและนโยบายที่คณะกรรมการบริษัทกำหนด
และค่าตอบแทนของกรรมการบริหารจะถูกพิจารณาอนุมติโดยคณะกรรมการบริษัท
โดยพิจารณาจากฐานะทางการเงินและผลประกอบการของบริษัทฯ รวมทั้งผลการปฏิบัติที่ผ่านมา
นอกจากนี้บริษัทฯยังได้กำหนดหลักเกณฑ์และวิธีการการพิจารณาค่าตอบแทนสำหรับกรรมการบริษัทและผู้บริหารเพื่อให้สอดคล้องกับมาตราฐานสากลและสามารถเทียบเคียงกับค่าเฉลี่ยโดยทั่วไปและค่าเฉลี่ยของกลุ่มธุรกิจขนส่งได้

ในปี 2547 และปี 2546 บริษัทฯได้จ่ายค่าตอบแทนเป็นค่าเบี้ยประชุมให้กรรมการจำนวน 10 ท่าน
ดังรายละเอียดต่อไปนี้

+----------------------------+---------------------+---------+-------+
| รายชื่อกรรมการ               | ตำแหน่ง              | จ       |       |
|                            |                     | ำนวนเงิน |       |
|                            |                     | (       |       |
|                            |                     | ล้านบาท) |       |
+----------------------------+---------------------+---------+-------+
|                            |                     | 2547    | 2546  |
+----------------------------+---------------------+---------+-------+
| 1.  พลเรือเอก ดร. อำนาจ     | ประธานกรรมการบริษัท   | 0.69    | 0.55  |
|     จันทนมัฎฐะ*              |                     |         |       |
+----------------------------+---------------------+---------+-------+
| 11. นายคาลิด มอยนูดดิน ฮาซิม   | กรรมการผู้จัดการ       | 0.25    | 0.20  |
+----------------------------+---------------------+---------+-------+
| 12. นายมูนีร มอยนูดดิน ฮาซิม    | กรรมการบริหาร        | 0.25    | 0.20  |
+----------------------------+---------------------+---------+-------+
| 13. นายคูชรู คาลี วาเดีย       | กรรมการบริหาร        | 0.25    | 0.20  |
+----------------------------+---------------------+---------+-------+
| 14. นายไจปาล มันสุขานี**      | กรรมการ             | 0.25    | 0.20  |
+----------------------------+---------------------+---------+-------+
| 15. พลตำรวจโท เกียรติศักดิ์     | กรรมการอิสระ         | 0.44    | 0.33  |
|     ประภาวัต***             |                     |         |       |
+----------------------------+---------------------+---------+-------+
| 16. นายชีระ ภาณุพงศ์          | กรรมการอิสระ         | 0.25    | 0.20  |
+----------------------------+---------------------+---------+-------+

+----------------------------+---------------------+---------+-------+
| รายชื่อกรรมการ               | ตำแหน่ง              | จ       |       |
|                            |                     | ำนวนเงิน |       |
|                            |                     | (       |       |
|                            |                     | ล้านบาท) |       |
+----------------------------+---------------------+---------+-------+
|                            |                     | 2547    | 2546  |
+----------------------------+---------------------+---------+-------+
| 17. นายธีระ วิภูชนิน           | กรรมการอิสระ         | 0.25    | 0.20  |
+----------------------------+---------------------+---------+-------+
| 18. นายสุพัฒน์ ศิวะศรีอำไพ*     | กรรมการอิสระ         | 0.27    | 0.18  |
+----------------------------+---------------------+---------+-------+
| 19. นางสาวนิชิต้า ชาห์         | กรรมการ             | 0.25    | 0.18  |
|                            | (ไม่ใช่กรรมการบริหาร)  |         |       |
+----------------------------+---------------------+---------+-------+

*ได้รวมค่าตอบแทนจากการเป็นกรรมการตรวจสอบไว้ด้วย

**ได้จ้างมาทำหน้าที่บริหารและทำงานเต็มเวลาเหมือนพนักงานในบริษัทย่อยของบริษัทฯ

***ได้รวมค่าตอบแทนจากการเป็นประธานคณะกรรมการตรวจสอบไว้ด้วย

สำหรับค่าตอบแทนของกรรมการบริหารและผู้บริหารประกอบด้วยเงินเดือน โบนัส และอื่นๆเช่น
ค่าภาษีเงินได้ ค่าเช่าบ้าน ค่าเล่าเรียนบุตร ซึ่งในปี 2547 และปี2546
บริษัทฯได้จ่ายค่าตอบแทนให้กรรมการบริหารและผู้บริหารดังรายละเอียดต่อไปนี้

+-----------------------+-------------------------------+------+------+
| รายชื่อ                 | ตำแหน่ง                        | จำนว |      |
| กรรมการบริหารและผู้บริหาร |                               | นเงิน |      |
|                       |                               | (ล้าน |      |
|                       |                               | บาท) |      |
+-----------------------+-------------------------------+------+------+
|                       |                               | 2547 | 2546 |
+-----------------------+-------------------------------+------+------+
| 20. นายคาลิด มอยนูดดิน   | กรรมการผู้จัดการ                 | 7.85 | 8.94 |
|     ฮาซิม              |                               |      |      |
+-----------------------+-------------------------------+------+------+
| 21. นายมูนีร มอยนูดดิน    | กรรมการ (การพาณิชย์)            | 8.36 | 8.85 |
|     ฮาซิม              |                               |      |      |
+-----------------------+-------------------------------+------+------+
| 22. นายคูชรู คาลี วาเดีย  | กรรมการ (การเงิน)              | 7.13 | 6.44 |
+-----------------------+-------------------------------+------+------+
| 23. นายไจปาล มันสุขานี   | กรรมการ (ในบริษัทย่อยของบริษัทฯ)   | 7.60 | 7.59 |
+-----------------------+-------------------------------+------+------+
| 24. นายชีลาล โกปินาธาน  | ผู้อำนวยการ (การพาณิชย์)          | 4.97 | 3.65 |
+-----------------------+-------------------------------+------+------+
| 25. นายโคคา           | ผู้อำนวยการ (บริหารการเดินเรือ)    | 4.80 | 4.06 |
|     เวนคาตารามานา     |                               |      |      |
|     สุดาการ์            |                               |      |      |
+-----------------------+-------------------------------+------+------+
| 26. กัปตันราฟิค นานา     | ผู้อำนวยการ                     | 4.21 | 3.04 |
|     คาปาดิ*            | (บริหารความปลอดภัยระหว่างประเทศ) |      |      |
+-----------------------+-------------------------------+------+------+
| 27. นายนีลากันตัน        | ผู้ช่วยผู้อำนวยการ                 | 4.61 | 3.35 |
|     วาสุเดวัน           | (การจัดการด้านความเสี่ยงภัย)       |      |      |
+-----------------------+-------------------------------+------+------+
| 28. นายสตีเฟน โคลา     | ผู้ช่วยผู้อำนวยการ                 | 3.45 | -    |
|                       |                               |      |      |
|                       | (บริหารความปลอดภัยระหว่างประเทศ) |      |      |
+-----------------------+-------------------------------+------+------+

* เกษียณการทำงานแล้วในระหว่างปี 2547

การเทียบเคียงค่าตอบแทนกรรมการบริษัทและกรรมการบริหารและ/หรือผู้บริหารกับค่าเฉลี่ยโดยทั่วไป
และค่าเฉลี่ยของกลุ่มธุรกิจขนส่ง

หน่วย: พันบาทต่อคนต่อปี

  ------------- ---------- ---------- --------------------------------- ---------- ---------- ------------------- ---------- -----------
  รายการ        *บริษัทฯ                **ตลาดหลักทรัพย์แห่งประเทศไทยสำหรับปี                                                        
                                      2546                                                                                   

                                      บริษัทจดทะเบียนในกลุ่มขนส่ง                                   บริษัทจดทะเบียนทั้งหมด              

                2547       2546       ค่าต่ำสุด                            ค่าเฉลี่ย     ค่าสูงสุด     ค่าต่ำสุด              ค่าเฉลี่ย     ค่าสูงสุด

  กรรมการบริษัท   315.62     244.25     125.45                            464.66     1,368.63   1.27                442.65     6,749.07

  ผู้บริหารบริษัท    5,886.54   5,738.97   1,169.20                          3,751.34   7,294.29   200.00              3,120.31   29,698.57

  รวม           6,202.16   5,983.22   1,294.65                          4,216.00   8,662.92   201.27              3,562.96   36,447.64
  ------------- ---------- ---------- --------------------------------- ---------- ---------- ------------------- ---------- -----------

* เป็นค่าตอบแทนของบริษัทฯที่จ่ายในแต่ละปี

**ข้อมูลจากรายงานค่าตอบแทนกรรมการและผู้บริหารของบริษัทจดทะเบียนซึ่งจัดทำโดยตลาดหลักทรัพย์แห่งประเทศไทย

11. การประชุมคณะกรรมการ

คณะกรรมการมีการประชุมโดยปกติเป็นประจำทุกไตรมาสและมีการประชุมพิเศษเพิ่มตามความจำเป็น
โดยมีการกำหนดวาระการประชุมอย่างชัดเจน ล่วงหน้า
และมีวาระพิจารณาติดตามผลการดำเนินงานเป็นประจำ
ฝ่ายเลขานุการบริษัทได้จัดส่งหนังสือเชิญประชุมพร้อมระเบียบวาระการประชุมและเอกสารประกอบการพิจารณาในแต่ละวาระ
ก่อนการประชุมล่วงหน้าอย่างน้อย 7 วัน
เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม

โดยปกติการประชุมคณะกรรมการบริษัทจะมีขึ้นภายหลังจากการประชุมคณะกรรมการตรวจสอบ 7 ถึง
10 วัน
ทั้งนี้เพื่อให้รายงานการประชุมของคณะกรรมการตรวจสอบได้ถูกเสนอเข้าไปในการประชุมคณะกรรมการบริษัทเพื่อให้คณะกรรมการบริษัทพิจารณาและรับทราบ

นอกจากนี้ได้มีการจดบันทึกการประชุมและจัดทำอย่างเป็นลายลักษณ์อักษร
มีการตรวจสอบและรับรองรายงานการประชุมดังกล่าวจากคณะกรรมการบริษัท
โดยเลขานุการคณะกรรมการบริษัทเป็นผู้จัดเก็บรายงานการประชุม
พร้อมให้คณะกรรมการบริษัทและผู้ที่เกี่ยวข้องตรวจสอบได้

ปกติการประชุมแต่ละครั้งจะใช้เวลาประมาณ 2-3 ชั่วโมง โดยในปี 2547 ที่ผ่านมา
คณะกรรมการบริษัทมีการประชุมตามวาระปกติจำนวน 4 ครั้ง และประชุมตามวาระพิเศษ 1 ครั้ง
ในขณะที่ปี 2546 คณะกรรมการมีการประชุมตามวาระปกติจำนวน 4 ครั้งและประชุมตามวาระพิเศษ
1 ครั้งโดยการเข้าร่วมประชุมของกรรมการบริษัทแต่ละท่าน สรุปได้ดังนี้

+------------------------+----------+----------+-----------+-----------+
| ชื่อกรรมการ              | การเข้า   |          |           |           |
|                        | ร่วมประชุม |          |           |           |
|                        | /        |          |           |           |
|                        | การปร    |          |           |           |
|                        | ะชุมทั้งหมด |          |           |           |
|                        | (ครั้ง)    |          |           |           |
+------------------------+----------+----------+-----------+-----------+
|                        | ปี 2547   |          | ปี 2546    |           |
+------------------------+----------+----------+-----------+-----------+
|                        | กา       | การ      | การประชุมต | ก         |
|                        | รประชุมตา | ประชุมตาม | ามวาระปกติ | ารประชุมตา |
|                        | มวาระปกติ | วาระพิเศษ |           | มวาระพิเศษ |
+------------------------+----------+----------+-----------+-----------+
| 1.  พลเรือเอก ดร.อำนาจ  | 4/4      | 1/1      | 4/4       | 1/1       |
|     จันทนมัฎฐะ           |          |          |           |           |
|                        | 4/4      | 1/1      | 4/4       | 1/1       |
| 2.  นายคาลิด มอยนูดดิน    |          |          |           |           |
|     ฮาซิม               | 4/4      | 1/1      | 4/4       | 1/1       |
|                        |          |          |           |           |
| 3.  นายมูนีร มอยนูดดิน     | 4/4      | 1/1      | 4/4       | 1/1       |
|     ฮาซิม               |          |          |           |           |
|                        | 4/4      | 1/1      | 4/4       | 1/1       |
| 4.  นายคูชรู คาลี วาเดีย   |          |          |           |           |
|                        | 4/4      | 1/1      | 4/4       | 1/1       |
| 5.  นายไจปาล มันสุขานี    |          |          |           |           |
|                        | 4/4      | 1/1      | 4/4       | 1/1       |
| 6.  พลตำรวจโท เกียรติศักดิ์ |          |          |           |           |
|     ประภาวัต            | 4/4      | 1/1      | 4/4       | 1/1       |
|                        |          |          |           |           |
| 7.  นายชีระ ภาณุพงศ์      | 4/4      | 1/1      | 3/4       | 1/1       |
|                        |          |          |           |           |
| 8.  นายธีระ วิภูชนิน       | 4/4      | 1/1      | ¾         | 1/1       |
|                        |          |          |           |           |
| 9.  นายสุพัฒน์ ศิวะศรีอำไพ  |          |          |           |           |
|                        |          |          |           |           |
| 10. นางสาวนิชิต้า ชาห์     |          |          |           |           |
+------------------------+----------+----------+-----------+-----------+

29. คณะอนุกรรมการ

คณะกรรมการบริษัทได้แต่งตั้งคณะกรรมการตรวจสอบ
ซึ่งถือเป็นส่วนหนึ่งของนโยบายการกำกับดูแลกิจการที่ดีของบริษัทฯ
โดยรายละเอียดของสมาชิกของคณะกรรมการตรวจสอบ
ตลอดจนหน้าที่และความรับผิดชอบได้กล่าวไว้แล้วในรายงานประจำปีนี้ภายใต้หัวข้อ
โครงสร้างการจัดการและรายงานของคณะกรรมการตรวจสอบ

ปัจจุบัน บริษัทฯยังไม่มีคณะกรรมการพิจารณาผลตอบแทน
บริษัทฯได้กำหนดนโยบายค่าตอบแทนกรรมการไว้อย่างชัดเจนและโปร่งใส
ดังที่ได้กล่าวไว้แล้วในรายงานฉบับนี้ภายใต้หัวข้อ “ค่าตอบแทนกรรมการและผู้บริหาร”

30. ระบบการควบคุมและการตรวจสอบภายใน

บริษัทฯได้ให้ความสำคัญต่อระบบควบคุมภายในระดับปฎิบัติงานเพื่อให้การดำเนินงานเป็นไปอย่างมีประสิทธิภาพ
จึงได้กำหนดอำนาจ หน้าที่ ในการดำเนินงานของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน
มีการควบคุมดูแลการใช้ทรัพย์สินของบริษัทฯเพื่อให้เกิดประโยชน์สูงสุดต่อบริษัทฯ
และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อรักษาไว้ซึ่งการถ่วงดุลและตรวจสอบระหว่างกันอย่างเหมาะสม นอกจากนี้
ยังมีการควบคุมภายในที่เกี่ยวข้องกับทางการเงินและบัญชี
โดยบริษัทฯได้จัดให้มีระบบรายงานที่ชัดเจนและเพียงพอเสนอผู้บริหารสายงานที่รับผิดชอบ

บริษัทฯมีฝ่ายตรวจสอบภายในทำหน้าที่ตรวจสอบเพื่อให้มั่นใจว่าการปฎิบัติงานหลักและกิจกรรมการทางการเงินที่สำคัญของบริษัทฯได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง
โดยฝ่ายตรวจสอบภายมีการตรวจสอบการปฎิบัติงานแต่ละแผนกและรายงานผลตรงต่อคณะกรรมการตรวจสอบเพื่อให้หน่วยงานตรวจสอบภายในมีความเป็นอิสระจากผู้บริหาร

สำหรับการควบคุมภายในที่เกี่ยวข้องกับทางการเงินและบัญชี
บริษัทฯได้จัดให้มีระบบรายงานที่ชัดเจนและเพียงพอเสนอผู้บริหารสายงานที่รับผิดชอบ
ทั้งนี้เพื่อให้บรรลุวัตถุประสงค์ดังต่อไปนี้

1.  เพื่อความมีประสิทธิภาพและประสิทธิผลของการปฏิบัติงาน
    รวมทั้งการใช้ทรัพยากรที่มีอยู่อย่างจำกัดเพื่อก่อให้เกิดประโยชน์สูงสุดต่อบริษัทฯ

2.  เพื่อความถูกต้อง เชื่อถือได้และทันเวลาของรายงานทางการเงิน

3.  เพื่อให้การปฏิบัติงานของบริษัทฯเป็นไปตามกฎระเบียบ ข้อบังคับ
    รวมทั้งกฎหมายต่างๆที่เกี่ยวข้อง

และเพื่อให้บรรลุวัตถุประสงค์ดังกล่าวข้างต้น
บริษัทฯจึงมีการจัดการระบบการควบคุมภายในให้เทียบเคียงกับมาตราฐานสากล หรือ COSO (The
Committee of Sponsoring Organizations of the Treadway Commission)
ดังรายละเอียดต่อไปนี้

1.  สภาพแวดล้อมการควบคุม (Control Environment)

  บริษัทฯให้ความสำคัญเกี่ยวกับสภาพแวดล้อมในการทำงานจึงกำหนดให้จัดทำคู่มือนโยบายการกำกับดูแลกิจการที่ดี
  และจริยธรรมทางธุรกิจขึ้นอย่างเป็นลายลักษณ์อักษร
  รวมทั้งประกาศให้พนักงานทุกคนทราบเพื่อยึดถือเป็นแนวปฏิบัติเนื่องจากบริษัทฯตระหนักเป็นอย่างดีว่าการทำงานภายใต้สภาพแวดล้อมการควบคุมที่ดีนั้นจะส่งผลให้การปฏิบัติงานเป็นไปอย่างมีประสิทธิภาพและประสิทธิผล
  และก่อให้เกิดประโยชน์สูงสุดต่อบริษัทฯรวมทั้งผู้ที่เกี่ยวข้องทุกฝ่าย

2.  การประเมินความเสี่ยง (Risk Assessment)

  บริษัทฯตระหนักและเล็งเห็นถึงความสำคัญของการประเมินความเสี่ยงว่าเป็นเครื่องมือที่บ่งบอกล่วงหน้าถึงสัญญาณอันตรายที่อาจสร้างความเสียหายให้แก่บริษัทฯ
  ดังนั้นบริษัทฯจึงกำหนดให้มีการประเมินความเสี่ยงออกเป็น 2 ระดับเป็นประจำทุกปี
  คือความเสี่ยงในระดับองค์กรซึ่งกำกับดูแลโดยผู้บริหารระดับสูง
  และความเสี่ยงในระดับกิจกรรมซึ่งเป็นความรับผิดชอบร่วมกันระหว่างฝ่ายตรวจสอบภายในและผู้ปฏิบัติงานทุกฝ่าย
  ความเสี่ยงในระดับองค์กรจะถูกเปิดเผยไว้ในรายงานประจำปี
  ส่วนความเสี่ยงในระดับกิจกรรมนั้นจะเป็นการประเมินร่วมกันระหว่างฝ่ายตรวจสอบภายในซึ่งมีความเป็นอิสระกับผู้ปฏิบัติงานในแต่ละกิจกรรมซึ่งมีความชำนาญการและเข้าใจเป็นอย่างดีถึงกระบวนการทำงาน
  และนำเสนอผู้บริหารระดับสูงเพื่อพิจารณา
  ทั้งนี้เพื่อให้ผลการประเมินความเสี่ยงได้สะท้อนถึงความเสี่ยงที่แท้จริงที่อาจกระทบต่อการดำเนินงานของบริษัทฯและเพื่อให้บริษัทฯสามารถกำหนดกลไกการควบคุมได้อย่างถูกต้อง
  และเหมาะสม

3.  กิจกรรมการควบคุม (Control Activities)

การประเมินความเสี่ยงดังกล่าวข้างต้นจะดำเนินการควบคู่พร้อมกับการประเมินกลไกการควบคุมเพื่อให้มั่นใจว่าบริษัทฯมีการจัดวางระบบการควบคุมที่ครบถ้วน
เพียงพอและเหมาะสมสอดคล้องกับความเสี่ยงต่างๆที่อาจจะเกิดขึ้น
ทั้งนี้เพื่อเป็นการลดและกระจายความเสี่ยงต่างๆให้ส่งผลกระทบต่อการดำเนินงานของบริษัทฯน้อยที่สุด
รวมทั้งเพื่อให้การดำเนินงานของบริษัทฯเป็นไปอย่างมีประสิทธิภาพและประสิทธิผล

4.  สารสนเทศและการสื่อสาร (Information & Communication)

  บริษัทฯให้ความสำคัญเกี่ยวกับความถูกต้อง
  เชื่อถือได้และทันเวลาของข้อมูลสารสนเทศต่างๆโดยเฉพาะที่มีนัยสำคัญรวมทั้งความรวดเร็วของการติดต่อสื่อสาร
  ทั้งนี้เพื่อให้การตัดสินใจเรื่องต่างๆเป็นไปอย่างถูกต้อง แม่นยำ
  และฉับไวโดยจัดให้มีช่องทางการสื่อสารทั้งภายในและภายนอกบริษัทฯอย่างเป็นระบบและมีประสิทธิภาพ
  สำหรับการติดต่อสื่อสารภายในบริษัทฯจะผ่านระบบ Intranet
  พนักงานในทุกระดับชั้นรวมทั้งผู้บริหารระดับสูงสามารถเข้าถึงกันได้อย่างสะดวก
  รวดเร็วเพื่อให้การประสานการทำงานเป็นไปอย่างมีประสิทธิภาพและประสิทธิผลและบรรลุเป้าหมายที่วางไว้
  สำหรับการติดต่อกับบุคคลภายนอก เช่น นักลงทุน เป็นต้น
  บริษัทฯมีช่องทางการติดต่อสื่อสารผ่านช่องทางการเผยแพร่ข้อมูลต่างๆ ของตลาดหลักทรัพย์
  เวบไซด์ของบริษัทฯ
  รวมทั้งผู้บริหารของบริษัทฯเองก็พร้อมที่จะตอบข้อซักถามในประเด็นต่างๆจากนักลงทุนรวมทั้งผู้มีส่วนได้เสียอื่นๆ

5.  การติดตามและประเมินผล (Monitoring & Evaluation)

บริษัทฯกำหนดมาตราการในการติดตามและประเมินผลการปฏิบัติงาน ดังรายละเอียดต่อไปนี้

+-------------------+-----------------------+-------------------------+
| ระดับการประเมิน     | ผู้ประเมิน               | ความถี่ของการติดตาม        |
|                   |                       |                         |
|                   |                       | และประเมินผลการทำงาน     |
|                   |                       | (ต่อปี)                   |
+-------------------+-----------------------+-------------------------+
| พนักงาน            | หัวหน้าแผนก             | อย่างน้อย 1 ครั้ง           |
+-------------------+-----------------------+-------------------------+
| หัวหน้าแผนก         | ผู้บริหารระดับสูง          | อย่างน้อย 1 ครั้ง           |
+-------------------+-----------------------+-------------------------+
| ผู้บริหารระดับสูง      | คณะกรรมการบริษัท        | อย่างน้อย 4 ครั้ง           |
+-------------------+-----------------------+-------------------------+

ผลจากการติดตามและการประเมินที่ได้จะถูกนำไปกำหนดเป็นแผนเชิงกลยุทธ์เพื่อให้การปฏิบัติงานมีประสิทธิภาพและประสิทธิผลยิ่งขึ้น

นอกเหนือจากที่กล่าวข้างต้นแล้ว
บริษัทฯยังมีฝ่ายตรวจสอบภายในทำหน้าที่เป็นหน่วยงานติดตามและประเมินผลอีกด้วย
โดยอยู่ภายใต้การกำกับดูแลโดยตรงจากคณะกรรมการตรวจสอบ
ฝ่ายตรวจสอบภายในของบริษัทฯมีหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯได้ดำเนินการอย่างมีประสิทธิภาพภายใต้แนวทางที่กำหนดและกฎหมายที่เกี่ยวข้อง
โดยฝ่ายตรวจสอบภายในมีการตรวจสอบการปฏิบัติงานในแต่ละกิจกรรมและรายงานผลตรงต่อคณะกรรมการตรวจสอบ
ทั้งนี้เพื่อให้หน่วยงานตรวจสอบดำรงไว้ซึ่งความเป็นอิสระจากผู้บริหาร

ในเรื่องการบริหารความเสี่ยง ผู้ตรวจสอบภายในได้สอบทานและประเมินความเสี่ยง
และพบว่าบริษัทฯมีการกำหนดความเสี่ยงและนำหลายเครื่องมือสำหรับมาตราการความเสี่ยงมาใช้
และนำไปสู่การบริหารความเสี่ยง ทั้งนี้ปัจจัยความเสี่ยงที่สำคัญได้กล่าวไว้ในรายงานประจำปี
ทั้งนี้เพื่อผลประโยชน์ของผู้ถือหุ้นและนักลงทุน

31. รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินของบริษัทฯและบริษัทย่อย
และสารสนเทศทางการเงินที่ปรากฏในรายงานประจำปี
โดยมีการนำเสนอรายงานความรับผิดชอบของคณะกรรมการต่อรายงานทางการเงินควบคู่กับงบการเงินที่ตรวจสอบแล้วในรายงานประจำปีนี้แล้ว

32. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่อาจมีผลกระทบต่อราคาหลักทรัพย์ของบริษัทฯ
โดยได้เผยแพร่ข้อมูลข่าวสารต่างๆ ดังกล่าวเพื่อให้ผู้ลงทุนและผู้ที่เกี่ยวข้องรับทราบ
โดยผ่านช่องทางการเผยแพร่ข้อมูลต่างๆ ของตลาดหลักทรัพย์ เวบไซต์ของบริษัทฯ
จดหมายแจ้งข่าวและจากการติดต่อกับกรรมการผู้จัดการ บริษัทฯให้ความสำคัญต่อผู้ลงทุน
ดังนั้นผู้บริหารระดับสูงจะเป็นผู้รับผิดชอบในส่วนที่เกี่ยวกับการบริการนักลงทุนด้วย
บริษัทฯได้กำหนดบุคคลเพื่อให้บริการข้อมูลข่าวสาร สำหรับผู้ลงทุน ผู้ถือหุ้น
นักวิเคราะห์และประชาชนทั่วไป มีรายละเอียดดังนี้

คุณคาลิด มอยนูดดิน ฮาชิม โทรศัพท์ 66 2234 2920 อีเมล์ kh@preciousshipping.com

คุณคูชรู คาลี วาเดีย โทรศัพท์ 66 2633 8459 อีเมล์ kw@preciousshipping.com

คุณสุธาดา เมฆรุ่งเรืองกุล โทรศัพท์ 66 2237 8700-4 ต่อ 954 อีเมล์
corp@preciousshipping.com

คุณสมปรารถนา เทพนภาเพลิน โทรศัพท์ 66 2237 8700-4 ต่อ 951อีเมล์
som@preciousshipping.com

บริษัทฯได้เข้าร่วมกิจกรรมนักลงทุนสัมพันธ์ต่างๆมากมาย
โดยกิจกรรมนักลงทุนสัมพันธ์ที่สำคัญๆได้ระบุไว้แล้วในรายงานจากคณะกรรมการ
สำหรับรายละเอียดของกิจกรรมนักลงทุนสัมพันธ์ในช่วงสองปีที่ผ่าน มีดังนี้

+---------+-----------+-----------+-----------+----------+----------+
| ปี /     | พบปะกับ    | พบปะกับ    | การนำเสนอ | กา       | รวม      |
|         | นักวิเคราะห์ |           |           | รให้สัมภาษ |          |
| จ       |           | นักลงทุน    | (Prese    | ณ์แก่หนังสือ |          |
| ำนวนครั้ง |           |           | ntations) | พิมพ์และทีวี |          |
+---------+-----------+-----------+-----------+----------+----------+
| 2547    | 27        | 18        | 10        | 7        | 62       |
+---------+-----------+-----------+-----------+----------+----------+
| 2546    | 19        | 16        | 7         | 4        | 46       |
+---------+-----------+-----------+-----------+----------+----------+